ΑΝΩΝΥΜΕΣ ΕΤΑΙΡΕΙΕΣ
AΠΟΦΑΣΕΙΣ
Αριθμ. απόφ. 74
Γενικός Κανονισμός Προσωπικού Οργανισμού
Αστικών Συγκοινωνιών Αθηνών.
O ΔΙΕΥΘΥΝΩΝ ΣΥΜΒΟΥΛΟΣ
ΤΟΥ ΟΡΓΑΝΙΣΜΟΥ ΑΣΤΙΚΩΝ
ΣΥΓΚΟΙΝΩΝΙΩΝ ΑΘΗΝΩΝ
Έχοντας υπόψη:
α) Το άρθρο 11 παρ. 4 του ν. 3920/2011 (Α΄ 33), όπως
ισχύει.
β) Το άρθρο 4 του ν. 3429/2005 (Α΄ 314), όπως ισχύει.
γ) Την 4092/2018 απόφαση του Δ.Σ. της Ο.Α.Σ.Α. Α.Ε. με
την οποία εγκρίθηκε ο “Γενικός Κανονισμός Προσωπικού
της Ο.Α.Σ.Α. Α.Ε.”.
δ) Την 4166/20188 απόφαση του Δ.Σ. της ΟΑΣΑ Α.Ε. με
την οποία εγκρίθηκε η τροποποίηση του Γενικού Κανονισμού Προσωπικού και η κωδικοποίησή του σε ενιαίο
κείμενο όπως δημοσιεύτηκε στο τ. ΠΡΑ.Δ.Ι.Τ. με αριθμό
778 της Εφημερίδας της Κυβερνήσεως, αποφασίζουμε:
Την (ορθή επανάληψη) δημοσίευση στο τ. ΠΡΑ.Δ.Ι.Τ.
της Εφημερίδας της Κυβερνήσεως του Γενικού Κανονισμού Προσωπικού της ΟΑΣΑ Α.Ε. του οποίου το κείμενο
έχει ως εξής:
ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ ΟΑΣΑ Α.Ε.
Άρθρο Πρώτο
Αντικείμενο
Ο παρών Κανονισμός ρυθμίζει τις σχέσεις, τους όρους
απασχόλησης και την υπηρεσιακή κατάσταση του προσωπικού στον Οργανισμό Αστικών Συγκοινωνιών Αθη-
νών (ΟΑΣΑ Α.Ε.).
Άρθρο Δεύτερο
Ισχύς
1. Στις διατάξεις του Κανονισμού αυτού υπάγεται το
δόκιμο, τακτικό και έκτακτο προσωπικό που συνδέεται
με την Εταιρεία με σχέση εξαρτημένης εργασίας.
2. Στον παρόντα Κανονισμό δεν υπάγονται:
α) ο Πρόεδρος και τα μέλη του Διοικητικού Συμβουλίου,
β) ο Διευθύνων Σύμβουλος,
γ) οι Δικηγόροι και Νομικοί Σύμβουλοι που παρέχουν
τις υπηρεσίες τους στην Εταιρεία στα πλαίσια σύμβασης
έμμισθης εντολής, για τους οποίους εφαρμόζονται οι διατάξεις του Κώδικα περί Δικηγόρων και οι ειδικοί νόμοι,
όπως ισχύουν κάθε φορά,
δ) οι ειδικοί σύμβουλοι ή εξωτερικοί συνεργάτες που
προσφέρουν τις υπηρεσίες τους με άλλου είδους συμβάσεις από αυτές που αναφέρονται στο άρθρο 4 (π.χ.
σύμβαση παροχής ανεξάρτητων υπηρεσιών, σύμβαση
έργου κλπ),
ε) οι Ιατροί και το Προσωπικό Ειδικής Σύμβασης για
τους οποίους ισχύουν οι ειδικές για αυτούς διατάξεις
του νόμου,
στ) οι Εσωτερικοί Ελεγκτές.
Άρθρο Τρίτο
Εργασιακή σχέση
Όλο το Προσωπικό που υπάγεται στον Κανονισμό
αυτόν συνδέεται με την Εταιρεία, με ατομική σύμβαση
εργασίας ιδιωτικού δικαίου, που καταρτίζεται εγγράφως.
Άρθρο Τέταρτο
Διάκριση Προσωπικού
Το Προσωπικό διακρίνεται σε τακτικό, έκτακτο και
δόκιμο:
1. Τακτικό είναι το προσωπικό που κατέχει τις οργανικές θέσεις, καλύπτει μόνιμες διαρκείς και πάγιες ανάγκες
και συνδέεται με σύμβαση εργασίας αορίστου χρόνου.
2. Έκτακτο είναι το προσωπικό που προσλαμβάνεται
για να καλύψει έκτακτες, εποχιακές ή πρόσκαιρες και
επείγουσες υπηρεσιακές ανάγκες της εταιρείας και συνδέεται μαζί της με σύμβαση ορισμένου χρόνου.
3. Δόκιμο είναι το προσωπικό που προσλαμβάνεται
για να καλύψει, μετά από δοκιμασία ορισμένου χρόνου,
μόνιμες και πάγιες ανάγκες, συνδέεται δε με την Εταιρεία
με σύμβαση εργασίας ορισμένου χρόνου.
Άρθρο Πέμπτο
Κατηγορίες Προσωπικού
1. Το Προσωπικό κατατάσσεται στις παρακάτω κατηγορίες ενδεικτικά:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαΐου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 227
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
• Στελέχη
α) Προϊστάμενοι Γενικών Διευθύνσεων
β) Προϊστάμενοι Διευθύνσεων
γ) Προϊστάμενοι Υποδιευθύνσεων
δ) Προϊστάμενοι Τμημάτων
• Διοικητικό Προσωπικό (λογιστές, βοηθοί λογιστές,
διοικητικοί υπάλληλοι, γραμματείς, καθώς και συναφείς
κατηγορίες).
• Προσωπικό Λειτουργιών (συγκοινωνιολόγοι, οικονομολόγοι μεταφορών, επιχειρησιακοί αναλυτές, ειδικοί
επικοινωνίας / μάρκετινγκ, ειδικοί διοίκησης ανθρώπινου δυναμικού, πληροφορικής / τηλεπικοινωνιών, κο-
στολόγοι, ειδικοί δρομολόγησης, στελέχη διαχείρισης
έργων / επενδύσεων, ελεγκτές κομίστρου και άλλες συναφείς με το αντικείμενο του Οργανισμού εξειδικεύσεις).
Οι ειδικότητες αυτές δύναται να τροποποιηθούν ή να συμπληρωθούν με απόφαση του Διοικητικού Συμβουλίου.
• Προσωπικό Υποστήριξης (οδηγοί, τεχνίτες, τηλεφωνητές, φύλακες).
• Τεχνικό Προσωπικό (προγραμματιστές, ειδικοί πληροφορικής, προσωπικό τεχνικής υποστήριξης, δρομολο-
γητές, σχεδιαστές, μετρητές, και συναφείς ειδικότητες).
• Ιατροί.
• Δικηγόροι και Νομικοί Σύμβουλοι.
2. Η διάρθρωση, η οργανωτική δομή των υπηρεσιών,
οι οργανικές θέσεις και οι ειδικότητες καθορίζονται στον
Υπηρεσιακό Οργανισμό (Οργανόγραμμα) της Εταιρείας, που εγκρίνεται και τίθεται σε ισχύ από το Διοικητικό
Συμβούλιο.
Άρθρο Έκτο
Προσλήψεις
1. Οι προσλήψεις του προσωπικού διενεργούνται σύμφωνα με την προβλεπόμενη διαδικασία της κείμενης
νομοθεσίας.
2. Κάθε πρόσληψη γίνεται πάντοτε για ορισμένο χρόνο
δοκιμασίας κατά την διαδικασία που περιγράφεται στο
άρθρο ένατο.
Άρθρο Έβδομο
Προϋποθέσεις Πρόσληψης - Πιστοποιητικά Μητρώα Προσωπικού - Υγεία - Εχεμύθεια
1. Κάθε υποψήφιος για κάθε κατηγορία προσωπικού
και ανεξάρτητα από τη θέση εργασίας πρέπει:
α) Να έχει τα απαιτούμενα τυπικά και ουσιαστικά προσόντα που απαιτούνται από το νόμο, τον Υπηρεσιακό
Οργανισμό, άλλες οργανικές διατάξεις ή αποφάσεις της
Διοίκησης για τη συγκεκριμένη θέση ή απασχόληση.
β) Οι υποψήφιοι που από το νόμο υπόκεινται σε στρατιωτικές υποχρεώσεις πρέπει να τις έχουν εκπληρώσει
ή να έχουν νόμιμα απαλλαγεί ή εξαιρεθεί από αυτές.
Για υποψηφίους, οι οποίοι δεν έχουν εκπληρώσει τις
στρατιωτικές τους υποχρεώσεις κατά το χρόνο λήξης
της προθεσμίας υποβολής αιτήσεων, δεν συντρέχει κώλυμα διορισμού εφόσον αυτές έχουν εκπληρωθεί κατά
το χρόνο διορισμού του υπαλλήλου.
γ) Να μην έχει καταδικαστεί ή να μην διώκεται για κακούργημα ή πλημμέλημα που συνεπάγεται στέρηση των
πολιτικών του δικαιωμάτων.
δ) Να μην έχει καταδικαστεί τελεσίδικα σε οποιαδήποτε ποινή για αδικήματα κλοπής, υπεξαίρεσης, απά-
της, εκβίασης, πλαστογραφίας, απιστίας, δωροδοκίας ή
δωροληψίας, παράβασης καθήκοντος, περί το νόμισμα
και έγκλημα κατά των ηθών.
ε) Να μην τελεί υπό δικαστική συμπαράσταση.
2. Δεν διορίζονται υπάλληλοι όσοι απολύθηκαν από
μια θέση δημόσιας υπηρεσίας ή Ο.Τ.Α ή άλλου νομικού
προσώπου του δημόσιου τομέα (στενού και ευρύτερου),
λόγω επιβολής της πειθαρχικής ποινής της οριστικής
παύσης ή λόγω καταγγελίας της σύμβασης εργασίας για
σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση.
3. Ψευδείς δηλώσεις ή απόκρυψη στοιχείων κατά την
πρόσληψη θεωρούνται σοβαρά παραπτώματα, για τα
οποία δικαιολογείται η καταγγελία της σύμβασης εργασίας, οποτεδήποτε κι αν διαπιστωθούν, χωρίς καταβολή
αποζημίωσης.
4. Όλες οι ατομικές συμβάσεις εργασίας κάθε κατηγορίας προσωπικού καταρτίζονται πάντοτε εγγράφως.
5. α) Η Εταιρεία υποχρεούται να τηρεί:
ι) Γενικό Μητρώο Προσωπικού στο οποίο αναγράφονται κατά σειρά πρόσληψης όλοι όσοι προσλαμβάνονται
με οποιαδήποτε ειδικότητα και με οποιονδήποτε τρόπο.
ιι) Ατομικό Μητρώο Προσωπικού στο οποίο καταχωρούνται στοιχεία που αφορούν κάθε μεταβολή που
πραγματοποιείται κατά τη διάρκεια της εργασιακής σχέσης του εργαζόμενου με την εταιρεία, όπως και κάθε
στοιχείο που αφορά την υπηρεσιακή του κατάσταση.
β) Το προσωπικό οφείλει να δηλώνει εντός τριάντα (30)
ημερών κάθε μεταβολή της προσωπικής ή οικογενειακής του κατάστασης (γάμος, διάζευξη, γέννηση τέκνων,
γάμος τέκνων, σπουδές τέκνων μετά την ενηλικίωση,
απόκτηση πτυχίου, θάνατος προστατευόμενου μέλους
κ.λπ.) προσκομίζοντας και τα αντίστοιχα επίσημα έγγραφα από τα οποία πιστοποιείται η μεταβολή. Οποιαδήπο-
τε μισθολογική αξίωση του μισθωτού που στηρίζεται
στην μεταβολή των ανωτέρω στοιχείων, γεννάται από
το χρόνο κατά τον οποίο αυτός γνωστοποίησε νομίμως
την αλλαγή στην επιχείρηση, περατούται δε από το ίδιο
χρονικό σημείο πλην της περίπτωσης της ενηλικίωσης
τέκνου, οπότε καταλυτικό σημείο είναι η 31 Δεκεμβρίου
του έτους μεταβολής.
γ) Το προσωπικό υποχρεούται να γνωστοποιεί αμέσως
στην Υπηρεσία Προσωπικού κάθε αλλαγή διεύθυνσης
της κατοικίας του και τον αριθμό τηλεφώνου του, καθώς
και κάθε μεταβολή της επαγγελματικής του άδειας.
6. Υπάλληλοι διορίζονται όσοι έχουν την υγεία που
τους επιτρέπει την εκτέλεση των καθηκόντων της αντίστοιχης θέσης. Η έλλειψη φυσικών σωματικών δεξιοτή-
των δεν εμποδίζει το διορισμό, εφόσον ο υπάλληλος, με
την κατάλληλη και δικαιολογημένη τεχνική υποστήριξη,
μπορεί να ασκήσει τα καθήκοντα της αντίστοιχης θέσης.
Ειδικές διατάξεις για τον διορισμό ατόμων με αναπηρία
δεν θίγονται.
7. Η υγεία των υποψήφιων υπαλλήλων να ασκήσουν
τα καθήκοντα της αντίστοιχης θέσης, πιστοποιείται
με γνωματεύσεις (α) παθολόγου ή γενικού ιατρού και
(β) ψυχιάτρου, του δημοσίου -, με βάση παραπεμπτικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
έγγραφο, στο οποίο περιγράφονται από την υπηρεσία
τα καθήκοντα της θέσης που πρόκειται να καταληφθεί.
8. Ο υπάλληλος οφείλει να τηρεί εχεμύθεια για θέματα
που χαρακτηρίζονται ως απόρρητα από τις συγκεκριμένες διατάξεις. Ο οφείλει επίσης να τηρεί εχεμύθεια σε
κάθε περίπτωση που αυτό επιβάλλεται από την κοινή
πείρα και λογική, για γεγονότα ή πληροφορίες των οποίων λαμβάνει γνώση κατά την εκτέλεση των καθηκόντων
του ή επ’ ευκαιρία αυτών.
9. Η υποχρέωση εχεμύθειας δεν αντιτάσσεται στις περιπτώσεις που προβλέπεται κατά το Σύνταγμα και τους
Νόμους του Κράτους, δικαίωμα των πολιτών να λαμβάνουν γνώση των διοικητικών εγγράφων.
Άρθρο Όγδοο
Πράξη Πρόσληψης
Η πρόσληψη ανακοινώνεται στους ενδιαφερόμενους
με σχετικό έγγραφο της αρμόδιας Διεύθυνσης για θέματα προσωπικού, με το οποίο καθορίζεται και η ημε-
ρομηνία ανάληψης εργασίας. Εάν ο προσλαμβανόμενος
δεν αναλάβει υπηρεσία μέσα σε ένα (1) μήνα από την
ημερομηνία ορισμού της ανάληψης εργασίας, η πρόσληψη ακυρώνεται.
Άρθρο Ένατο
Δοκιμαστική Υπηρεσία
Οι προσλαμβανόμενοι τοποθετούνται στις θέσεις εργασίας, για τις οποίες έγινε η πρόσληψη και διανύουν
δοκιμαστική περίοδο εργασίας, για να διαπιστωθεί η
καταλληλότητά τους.
1. Το δόκιμο προσωπικό παρακολουθεί υποχρεωτικά
ειδικό πρόγραμμα ενημέρωσής του σε θέματα οργάνωσης και λειτουργίας της εταιρείας, στις διατάξεις αυτού
του Κανονισμού και για τις ειδικότερες δικαιοδοσίες και
ευθύνες της θέσης εργασίας του.
2. Το χρονικό διάστημα από την πρόσληψη μέχρι την
ένταξη του νέο-προσληφθέντος στο μόνιμο προσωπικό
αποτελεί χρόνο δοκιμαστικής υπηρεσίας.
3. Μετά την συμπλήρωση επτά (7) μηνών από την πρόσληψη που αποτελεί τη δοκιμαστική υπηρεσία και εντός
ενός (1) μηνός από την συμπλήρωση αυτών, εκδίδεται
αιτιολογημένη απόφαση του Διευθύνοντος Συμβούλου
για την ένταξη ή μη του δόκιμου στο τακτικό προσωπικό
μετά από έκθεση Επιτροπής Αξιολόγησης για την απόδοση και την εν γένει καταλληλότητα του προσωπικού
αυτού.
4. Σε περίπτωση που ο δόκιμος μισθωτός κριθεί ακατάλληλος, η σύμβαση ορισμένου χρόνου δεν ανανεώνε-
ται και η συμβατική σχέση παύει να υφίσταται.
5. Ο χρόνος της δοκιμαστικής υπηρεσίας μετά τη μονιμοποίηση αποτελεί πραγματικό χρόνο υπηρεσίας.
6. Προϋπόθεση καταλληλότητας και ένταξης του δόκιμου προσωπικού στο μόνιμο είναι να έχει υποβληθεί
στις αναγκαίες ιατρικές και ψυχομετρικές εξετάσεις και
να έχει κριθεί ικανός για την εργασία που πρόκειται να
αναλάβει.
7. Η πιο πάνω Επιτροπή Αξιολόγησης είναι τριμελής,
και συγκροτείται κάθε φορά με απόφαση του Διοικητικού Συμβουλίου της εταιρείας.
Άρθρο Δέκατο
Τόπος Εργασίας - Συνδικαλιστική Ελευθερία
1. Τόπος εργασίας για το προσωπικό θεωρείται κάθε
χώρος δραστηριότητας της Εταιρείας.
2. Το προσωπικό προσφέρει τις υπηρεσίες του σε οποιοδήποτε χώρο δραστηριότητας της εταιρείας τοποθετηθεί,
αφού ληφθεί υπόψη ο τόπος κατοικίας του εργαζομένου.
3. Η συνδικαλιστική ελευθερία και η ανεμπόδιστη
άσκηση των συναφών με αυτήν δικαιωμάτων διασφαλίζονται στους υπαλλήλους.
4. Οι υπάλληλοι μπορούν ελεύθερα να ιδρύουν συνδικαλιστικές οργανώσεις, να γίνονται μέλη τους και να
ασκούν τα συνδικαλιστικά τους δικαιώματα.
5. Η απεργία αποτελεί δικαίωμα των υπαλλήλων και
ασκείται από τις συνδικαλιστικές τους οργανώσεις ως
μέσο για την διασφάλιση και προαγωγή των οικονομικών, εργασιακών, συνδικαλιστικών, κοινωνικών και
ασφαλιστικών συμφερόντων τους και ως εκδήλωση αλληλεγγύης προς άλλου εργαζομένους για τους σκοπούς
αυτούς. Το δικαίωμα της απεργίας ασκείται σύμφωνα με
τις διατάξεις του νόμου που το ρυθμίζει.
6. Οι συνδικαλιστικές οργανώσεις έχουν δικαίωμα να
λαμβάνουν γνώση για τα σχετικά θέματα και να διαπραγματεύονται με τις αρμόδιες αρχές για τους όρους, την
αμοιβή και τις συνθήκες εργασίας των μελών τους.
Άρθρο Ενδέκατο
Τοποθέτηση Προσωπικού
1. Κάθε εργαζόμενος τοποθετείται, με απόφαση του
Διευθύνοντος Συμβούλου ή του εξουσιοδοτημένου από
αυτόν οργάνου, σε οργανική θέση οποιασδήποτε υπηρεσίας της εταιρείας, για την εκτέλεση εργασίας όμοιας
ή συναφούς με την κατηγορία στην οποία ανήκει.
2. Κάθε εργαζόμενος, για να τοποθετηθεί σε οργανική
θέση, πρέπει να διαθέτει τα ελάχιστα τυπικά και ουσιαστικά προσόντα, τα οποία συνιστούν την προδιαγραφή
προσόντων που αντιστοιχεί στη θέση αυτή.
3. Η τοποθέτηση εργαζομένου σε ορισμένη θέση εργασίας συνεπάγεται αυτόματα την ανάληψη, από μέρους
του, των δικαιοδοσιών και αντίστοιχων ευθυνών, που
απορρέουν από τις αρμοδιότητες και τα καθήκοντα της
θέσης αυτής, όπως καθορίζονται στον Υπηρεσιακό Οργανισμό, στον παρόντα Κανονισμό, λοιπές οργανικές
διατάξεις, αποφάσεις της Διοίκησης, κλπ. Η τοποθέτηση
και θητεία εργαζομένου σε ορισμένη θέση εργασίας δεν
δημιουργεί δικαίωμα κατοχής της υπέρ αυτού.
4. Είναι δυνατή η προσωρινή αναπλήρωση οργανικής
θέσης Προϊστάμενου Διεύθυνσης για λόγους προσωπικού κωλύματος, για όσο διάστημα απαιτείται και εφό-
σον δεν καθορίζεται διαφορετικά από τον Υπηρεσιακό
Οργανισμό. Στον κωλυόμενο προϊστάμενο διεύθυνσης
δεν καταβάλλεται το επίδομα θέσης.
5. Εάν η προσωρινή αναπλήρωση διαρκεί περισσότερο από έναν μήνα στον εργαζόμενο χορηγείται το
αντίστοιχο επίδομα θέσης, για όσο διάστημα διαρκεί
η αναπλήρωση.
Άρθρο Δωδέκατο
Αλλαγή Θέσης Εργασίας
1. Με απόφαση του Διευθύνοντος Συμβούλου, για την
κάλυψη υφιστάμενων λειτουργικών αναγκών, τοποθετείΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
ται το προσωπικό σε αρμοδιότητες και καθήκοντα άλλης
θέσης εργασίας, εφόσον διαθέτει τα απαιτούμενα από
τη νέα θέση εργασίας, προσόντα.
2. Επιτρέπεται η απασχόληση του προσωπικού σε διαφορετική ή παράλληλη θέση εργασίας από αυτήν της
ειδικότητάς του, εφόσον οι λειτουργικές ανάγκες της
Εταιρείας το επιβάλλουν.
3. Αλλαγή θέσης εργασίας είναι δυνατόν να γίνει και
ύστερα από σχετική αίτηση του εργαζομένου, με τις
ίδιες, όπως παραπάνω, προϋποθέσεις.
4. Αλλαγή θέσης εργασίας διενεργείται με:
α) Μετάθεση
β) Απόσπαση
γ) Εσωτερική μετακίνηση
δ) Ανάθεση καθηκόντων
5. Τυχόν αντιρρήσεις του εργαζόμενου σχετικά με τοποθέτησή του σε ορισμένη θέση εργασίας, υποβάλλο-
νται μέσα σε πέντε (5) εργάσιμες ημέρες από την κοινοποίηση σε αυτόν της σχετικής απόφασης στο Διοικητικό
Συμβούλιο, το οποίο εκδίδει τη σχετική απόφασή του
μέσα σε είκοσι ημέρες. Η απόφαση αυτή δεν υπόκειται σε
οποιαδήποτε ένσταση - προσφυγή ή άλλο ένδικο μέσο.
Άρθρο Δέκατο Τρίτο
Μεταθέσεις - Αποσπάσεις
1. Μετάθεση είναι η τοποθέτηση του προσωπικού σε
θέσεις εργασίας του αυτού διοικητικού επιπέδου.
2. Οι μεταθέσεις της παραγράφου 1 του παρόντος διενεργούνται με απόφαση του Διευθύνοντος Συμβούλου
ύστερα από γνώμη του Προϊστάμενου της Οργανωτικής
Μονάδας στην οποία εργάζεται ο υπό μετάθεση και μετά
από εισήγηση προς τον Διευθύνοντα Σύμβουλο της αρμόδιας για θέματα ανθρώπινου δυναμικού Οργανωτικής
Μονάδας. Σε κάθε περίπτωση νοείται ότι οι μεταθέσεις
διενεργούνται για την κάλυψη λειτουργικών αναγκών
των Οργανωτικών Μονάδων. Μετάθεση μπορεί να γίνει
και μετά από σχετική αίτηση του εργαζομένου, εφόσον
τούτο το επιτρέπουν οι λειτουργικές ανάγκες. Η ανακοίνωση των μεταθέσεων γίνεται από την αρμόδια για
θέματα προσωπικού Οργανωτική Μονάδα.
3. Έκτακτες μεταθέσεις διενεργούνται κατά περίπτωση
για την κάλυψη επειγουσών λειτουργικών αναγκών, προστασίας του ομαλού εργασιακού κλίματος ή μετά από
αίτηση του εργαζομένου λόγω αποδεδειγμένης ανάγκης
και πάντα στα πλαίσια των λειτουργικών δυνατοτήτων.
4. Εάν η μετάθεση του εργαζομένου συνεπάγεται μετακίνηση σε άλλο τόπο εργασίας, μέσα στην εξυπηρετού-
μενη από το φορέα πολεοδομική περιοχή, δεν μπορεί
να επακολουθήσει νέα μετάθεση, που συνεπάγεται και
μετακίνηση σε άλλο τόπο εργασίας, πριν από την παρέλευση ενός χρόνου, εκτός αν συντρέχουν, στο πρόσωπο
του μετακινούμενου, ειδικοί λόγοι που επιβάλλουν την
ανάκληση της μετάθεσης ή του ανατεθούν καθήκοντα
προϊστάμενου.
Στην περίπτωση αυτή συνεκτιμάται και ο τόπος κατοικίας του προς μετάθεση εργαζομένου.
5. Επιτρέπεται μετάθεση εργαζομένου και σε θέση
εργασίας κατώτερου διοικητικού επιπέδου μόνο αν το
ζητήσει ο ίδιος ο εργαζόμενος με σχετική αίτησή του.
6. Με απόφαση του Διευθύνοντα Συμβούλου είναι δυνατή η απόσπαση προσωπικού από Οργανωτική Μονά-
δα σε άλλη Οργανωτική Μονάδα.
7. Η διάρκεια της απόσπασης δεν μπορεί να είναι μεγαλύτερη του ενός (1) έτους.
Άρθρο Δέκατο Τέταρτο
Εσωτερικές Μετακινήσεις
1. Εσωτερική μετακίνηση είναι η τοποθέτηση του προσωπικού σε θέση εργασίας διαφορετικής κατηγορίας ή
ειδικότητας.
2. Οι εσωτερικές μετακινήσεις διενεργούνται:
α) Για την κάλυψη υφισταμένων λειτουργικών αναγκών.
β) Για λόγους υγείας.
γ) Για λόγους κατάργησης οργανικής θέσης.
δ) Για λόγους απόκτησης νέων τυπικών προσόντων
εφόσον αυτά αποκτήθηκαν μετά την πρόσληψη.
3. Οι εσωτερικές μετακινήσεις διενεργούνται για την
πλήρωση κενών οργανικών θέσεων μετά από απόφαση του Διευθύνοντος Συμβούλου ύστερα από σχετική
εισήγηση της αρμόδιας για θέματα προσωπικού Οργανωτικής Μονάδας. Δεν απαιτείται η ύπαρξη κενής ορ-
γανικής θέσης, όταν η μετάταξη διενεργείται λόγω των
περιπτώσεων β΄ και γ΄ της παρ. 2 του παρόντος άρθρου,
οπότε συνιστάται προσωποπαγής θέση που καταργείται
αυτοδίκαια με την αποχώρηση του εργαζομένου.
4. Οι μετακινούμενοι για λόγους υγείας, καθ’ όλο το
χρονικό διάστημα της μετάταξής τους και μέχρι το διάστημα των έξι (6) μηνών, συνεχίζουν να διατηρούν τις
αποδοχές και τα ασφαλιστικά δικαιώματα που αντιστοιχούν στις θέσεις που κατείχαν, χωρίς καμία μεταβολή στα
Μισθολογικά Κλιμάκια, λαμβάνοντας μόνο τα σταθερά
επιδόματα κίνησης. Μετά την παρέλευση των έξι (6)
μηνών λαμβάνουν τις αποδοχές που αντιστοιχούν στις
θέσεις εργασίας που μετατάσσονται και απασχολούνται
σύμφωνα με το ωράριο και τους λοιπούς όρους εργασίας
αυτής, χωρίς αυτό να συνιστά βλαπτική μεταβολή των
όρων εργασίας τους. Η χρήση του παραπάνω δικαιώματος δύναται να γίνει μόνο μία φορά.
Άρθρο Δέκατο Πέμπτο
Ανάθεση Καθηκόντων Προϊσταμένου
1. Ανάθεση καθηκόντων Προϊσταμένου είναι η τοποθέτηση του προσωπικού σε θέση εργασίας υψηλότερου
διοικητικού επιπέδου, η οποία εμπεριέχει υψηλότερο
βαθμό δικαιοδοσίας και ευθύνης. Η ανάθεση καθηκόντων έχει διάρκεια τριών (3) ετών.
2. Η ανάθεση καθηκόντων προϊσταμένου, σε όλα τα
επίπεδα, πραγματοποιείται ύστερα από υποβολή αίτησης εκδήλωσης ενδιαφέροντος, στο πλαίσιο σχετικής
πρόσκλησης από την αρμόδια για θέματα ανθρώπινου
δυναμικού οργανωτική μονάδα, η οποία είναι υπεύθυνη
και για τη διοικητική υποστήριξη της διαδικασίας.
3. Η ανάθεση καθηκόντων προϊσταμένου σε όλα τα
επίπεδα πραγματοποιείται με αιτιολογημένη απόφαση
του Διευθύνοντος Συμβούλου.
4. Όλες οι αναθέσεις καθηκόντων προϊσταμένου κοινοποιούνται από την αρμόδια για θέματα προσωπικού
οργανωτική μονάδα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
5. Σε περίπτωση πρόσκαιρου κωλύματος ή απουσίας,
επιτρέπεται, με απόφαση του Διευθύνοντος Συμβούλου, η προσωρινή ανάθεση του συνόλου ή μέρους των
καθηκόντων για χρονικό διάστημα όχι μεγαλύτερο των
τριών (3) μηνών σε άλλον εργαζόμενο, κατά προτίμηση
της αυτής Υπηρεσίας, ή εάν δεν καθίσταται αυτό δυνατό,
άλλης Υπηρεσίας, εφόσον μπορεί να ασκεί παράλληλα
εντός του αυτού ωραρίου και τα δικά του καθήκοντα.
6. Η προσωρινή ανάθεση καθηκόντων θα πρέπει, επίσης κατά προτίμηση, να γίνεται σε εργαζόμενο της αυτής
ιεραρχικής θέσης. Εάν αυτό δεν καθίσταται αντικειμενικά
δυνατό, μπορεί τα εν λόγω καθήκοντα να ανατεθούν και
σε εργαζόμενο ανώτερης θέσης, χωρίς η ανάθεση αυτή
να μπορεί να θεωρηθεί ως βλαπτική μεταβολή των όρων
της σύμβασης εργασίας.
Άρθρο Δέκατο Έκτο
Αξιολόγηση Προσωπικού
και Διευθυντικών Στελεχών
1. Η αξιολόγηση του προσωπικού και των διευθυντικών στελεχών γίνεται με σύστημα αξιολόγησης που κα-
θορίζεται με απόφαση του Δ.Σ. της εταιρείας.
2. Στο πλαίσιο του συστήματος αξιολόγησης του
προσωπικού και των διευθυντικών στελεχών, λαμβάνονται υπόψη τα στοιχεία του προσωπικού μητρώου
κάθε υπαλλήλου, από τα οποία εκτιμώνται - ενδεικτικά
αναφερόμενα - τα εξής:
α) Η άρτια επαγγελματική κατάρτιση και οι επιστημονικές γνώσεις.
β) Η δραστηριότητα στην υπηρεσία, η ικανότητα και
η ανάπτυξη πρωτοβουλιών και ευθυνών.
γ) Η ευχέρεια προγραμματισμού και συντονισμού.
δ) Η επιτυχής άσκηση καθηκόντων Προϊσταμένου
διοικητικής ενότητας οποιουδήποτε επιπέδου, η συμβολή στη βελτίωση της αποδοτικότητας και η ικανότητα
παρακίνησης των υφισταμένων για αυξημένη απόδοση
στην υπηρεσία.
ε) Πιστοποιητικά παρακολούθησης εκπαιδευτικών ή
επιμορφωτικών προγραμμάτων.
στ) Εργασίες ή μελέτες ή εισηγήσεις ή προτάσεις κατατεθειμένες στην υπηρεσία, οι οποίες αφορούν βελτιώσεις
ή καινοτομίες για την αύξηση της αποδοτικότητας, τη
βελτίωση των συνθηκών εργασίας, την εξυπηρέτηση
των πολιτών κλπ και οι οποίες έχουν αξιοποιηθεί.
ζ) Η κατοχή περισσότερων τίτλων σπουδών από εκπαιδευτικά ιδρύματα τριτοβάθμιας εκπαίδευσης και
μεταπτυχιακών τίτλων σπουδών που έχουν αποκτηθεί
μετά την πρόσληψη.
η) Συμμετοχή σε ομάδες εργασίας.
θ) Αποτελεσματικότητα και σεβασμός προθεσμιών.
ι) Συνεργασία με συναδέλφους (ομαδικό πνεύμα).
ια) Εκτέλεση εντολών και επίτευξη στόχων.
ιβ) Αρνητικά στοιχεία κρίσης αποτελούν τα στοιχεία
του πειθαρχικού φακέλου, όπως και αυτά που μαρτυρούν απροθυμία ή αδιαφορία στην εκτέλεση των κα-
θηκόντων και ιδιαίτερα οι συνεχείς αναρρωτικές άδειες
και αδικαιολόγητες απουσίες.
Η διαδικασία αξιολόγησης των διευθυντικών στελεχών
προβλέπει:
 Στην αρχή κάθε έτους, καθορισμός από το Διευθύνοντα Σύμβουλο των στόχων ανά θέση και της δέσμης
εργασιακών συμπεριφορών.
 Στο τέλος του έτους αυτό-αξιολόγηση από τα διευθυντικά στελέχη και αξιολόγηση από άλλους διευθυντές,
από τους εργαζόμενους της εκάστοτε Διεύθυνσης και
ακολούθως αξιολόγηση από τον Διευθύνοντα Σύμβουλο.
 Σχολιασμός των αναφορών αξιολόγησης.
 Παρουσίαση και ενημέρωση του Διοικητικού Συμβουλίου για τα αποτελέσματα της αξιολόγησης.
Αντίστοιχη διαδικασία, κατάλληλα προσαρμοσμένη,
εφαρμόζεται και για το σύνολο του προσωπικού.
Άρθρο Δέκατο Έβδομο
Προϊστάμενοι Οργανωτικών Μονάδων
και Διοικητικών Ενοτήτων
1. Ως Προϊστάμενοι των Οργανωτικών Μονάδων και
Διοικητικών Ενοτήτων επιλέγονται υπάλληλοι σύμφωνα
μα τα τυπικά προσόντα, που περιγράφονται στον Υπηρεσιακό Οργανισμό και με την αξιολόγηση των ουσια-
στικών προσόντων.
2. Οι βασικές Οργανωτικές Μονάδες και Διοικητικές
Ενότητες είναι τα επίπεδα διοίκησης, όπως αυτά προβλέπονται στον Υπηρεσιακό Οργανισμό.
3. Οι τοποθετούμενοι ως Προϊστάμενοι εξακολουθούν
να ασκούν τα καθήκοντά τους μέχρι την τυχόν επανεπιλογή τους ή της τοποθέτησης νέου Προϊσταμένου.
4. Η επιλογή Προϊσταμένων, με εξαίρεση το προσωπικό του ν. 3697/2008 Α.33 παρ. 6 γίνεται με βάση τις
ειδικότερες ρυθμίσεις του παρόντος Κανονισμού και του
Υπηρεσιακού Οργανισμού Αίτηση μπορεί να υποβάλει
ο οποιοσδήποτε ανεξάρτητα από θέση στην Εταιρεία.
5. Έγγραφη δήλωση υπαλλήλου, ότι δεν επιθυμεί να
κριθεί κατά την επιλογή προϊσταμένων, εκτιμάται από
το Διευθύνοντα Σύμβουλο, με βάση τις ανάγκες της
υπηρεσίας.
6. Σε περίπτωση κατά την οποία υπάλληλος, δεν επανεπιλεγεί ως Προϊστάμενος αντίστοιχου επιπέδου με αυτήν
που κατείχε κατά την κρίση, τοποθετείται σε θέση Προϊσταμένου του αμέσως κατώτερου διοικητικού επιπέδου,
εκτός αν ο Διευθύνων Σύμβουλος κρίνει διαφορετικά, με
αιτιολογημένη απόφασή του.
7. Με αιτιολογημένη απόφαση του Διευθύνοντος Συμβούλου, ο Προϊστάμενος μπορεί να απαλλαγεί από τα
καθήκοντά του και πριν από τη λήξη της τριετίας, για
σοβαρό λόγο αναγόμενο στην πλημμελή άσκηση των
υπηρεσιακών του καθηκόντων και ιδιαίτερα για αδικαιολόγητη επιείκεια ή μεροληψία κατά τη σύνταξη των εκ-
θέσεων αξιολόγησης, ευθυνοφοβία, απροθυμία για την
εφαρμογή μεθόδων οργάνωσης και αποδοτικότητας,
αδικαιολόγητη καθυστέρηση στην διεκπεραίωση των
υποθέσεων και πειθαρχικών διαδικασιών και μειωμένη
ποσοτική ή ποιοτική απόδοση. Ο Προϊστάμενος μπορεί
επίσης να απαλλαγεί από τα καθήκοντά του με αίτησή
του, ύστερα από απόφαση του Διευθύνοντος Συμβούλου, που συνεκτιμά τις υπηρεσιακές ανάγκες. Ο υπάλ-
ληλος που παραιτείται με αίτησή του, ανεξάρτητα από
τους λόγους της παραίτησης, στερείται του δικαιώματος
επιλογής του ως Προϊσταμένου Οργανωτικής Μονάδας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
για μια τριετία. Τέλος, ο Προϊστάμενος απαλλάσσεται
από τα καθήκοντά του πριν τη λήξη της τριετίας, εάν
από τον κάθε φορά ισχύοντα Υπηρεσιακό Οργανισμό
καταργηθεί η οργανική θέση που κατείχε.
8. Αν κενωθεί ή συσταθεί θέση Προϊσταμένου πριν
από τη λήξη της θητείας, με αιτιολογημένη απόφαση του
Διευθύνοντος Συμβούλου επιλέγεται νέος προϊστάμενος
για τον υπόλοιπο χρόνο της θητείας. Η επιλογή Προϊσταμένων για τις θέσεις που κενώθηκαν ή συστάθηκαν
γίνεται το αργότερο μέσα σε ένα μήνα.
9. Οι αμοιβές των Προϊσταμένων των Οργανωτικών
Μονάδων για όσο χρόνο ασκούν τα καθήκοντα αυτά,
καθορίζονται με αποφάσεις του Διοικητικού Συμβουλίου
της Εταιρείας. Η απώλεια της θέσης ευθύνης σε καμία
περίπτωση δεν αποτελεί βλαπτική μεταβολή. Το επίδομα
θέσης ευθύνης καταβάλλεται και στην περίπτωση προσωρινής απουσίας του δικαιούχου από τα καθήκοντά
του, αλλά όχι πέραν του ενός μηνός.
10. Ο Διευθύνων Σύμβουλος δε κωλύεται να επιλέξει
ως Προϊστάμενο και υπάλληλο που δεν υπέβαλε αίτηση.
Άρθρο Δέκατο Όγδοο
Αποδοχές
1 Οι αποδοχές καθορίζονται σύμφωνα με τον νόμο,
τις κατά νόμο αποφάσεις του Διοικητικού Συμβουλίου,
τις αποφάσεις του Διευθύνοντος Συμβούλου, καθώς και
τις Σ.Σ.Ε. που ισχύουν κάθε φορά.
2. Οι εργαζόμενοι που δεν ασκούν τα καθήκοντα της
κατηγορίας ή της θέσης που έχουν ενταχθεί, δεν λαμβάνουν όσα επιδόματα συνδέονται με την ενεργό άσκηση
των καθηκόντων αυτών.
3. Μισθοί, γενικά και ειδικά επιδόματα, επιδόματα
άδειας και αποζημιώσεις κάθε φύσης, καταβαλλόμενα
τυχόν εκ παραδρομής, θεωρούνται ως προκαταβολή
και κρατούνται σε δόσεις ατόκως από τις αποδοχές
επομένων μηνών εντός εύλογου χρόνου. Η κάθε δόση
δεν υπερβαίνει το 1/10 των μηνιαίων αποδοχών του μισθωτού. Σε περίπτωση λύσης της σχέσης εργασίας για
την οποία θα οφείλεται αποζημίωση κρατείται ολόκληρο το ποσό από τη σχετική αποζημίωση. Σε κάθε άλλη
περίπτωση ο εργαζόμενος υποχρεούται στην άμεση
επιστροφή του.
4. Η καταβολή των τυχόν οφειλόμενων αποδοχών,
σε εκείνους που για οποιονδήποτε λόγο αποχωρούν,
πραγματοποιείται μετά την πλήρη εκκαθάριση και μετά
από την υπογραφή δήλωσης εξόφλησης κάθε απαίτησης
κατά του εργοδότη.
Άρθρο Δέκατο Ένατο
Άδειες Προσωπικού
Οι άδειες χορηγούνται στο προσωπικό της Εταιρείας
σύμφωνα με την κείμενη νομοθεσία, τις ρυθμίσεις του
παρόντος Κανονισμού καθώς και τις Σ.Σ.Ε. που ισχύουν
κάθε φορά.
1. Κανονική άδεια
α) Το προσωπικό δικαιούται ετήσιας άδειας με αποδοχές σύμφωνα με την εργατική νομοθεσία σε συνδυασμό
με τις διατάξεις της εκάστοτε εν ισχύ Ε.Γ.Σ.Σ.Ε.
β) Στις ημέρες ετήσιας κανονικής άδειας που δικαιούται ο εργαζόμενος δεν συμψηφίζονται οι ημέρες αποχής
από την εργασία λόγω βραχείας ασθένειας, στράτευσης,
συμμετοχής σε νόμιμη απεργία ή λόγω ανώτερης βίας ή
σπουδαίου λόγου κατά το άρθρο 675 Α.Κ. ή οι ημέρες μη
παροχής της εργασίας με τους όρους τους άρθρου 656
Α.Κ. Οι ημέρες αποχής που οφείλονται στους ίδιους λόγους θεωρούνται ως χρόνος πραγματικής απασχόλησης,
προκειμένου να θεμελιωθεί το δικαίωμα λήψης άδειας.
Βραχεία ασθένεια θεωρείται αυτή που δεν υπερβαίνει
τους έξι (6) μήνες, μέσα στο αυτό έτος.
γ) Εφόσον ο μισθωτός δεν ζητήσει και δεν λάβει εντός
του τρέχοντος έτους την άδειά του, δεν συντρέχει η κατά
το άρθρο 5 παρ. 1 του α.ν. 539/1945 περίπτωση αμέλειας
της Εταιρείας και συνεπώς δεν οφείλεται η προβλεπόμενη από τη διάταξη αυτήν αστική κύρωση.
δ) Στην περίπτωση κατά την οποία ο μισθωτός δεν κάνει χρήση της χορηγηθείσας σε αυτόν κανονικής άδειας,
δεν έχει δικαίωμα να αξιώσει τη χορήγηση αυτής κατά
το επόμενο έτος.
ε) Σε περίπτωση λύσης της σχέσης εργασίας χωρίς να
έχει ληφθεί η ετήσια άδεια με αποδοχές, εφαρμόζονται
οι σχετικές διατάξεις της εργατικής νομοθεσίας.
στ) Οι άδειες χορηγούνται σε δύο περιόδους θερινή
και χειμερινή. Κάθε μισθωτός δικαιούται να λάβει από
1ης Μαΐου έως 30ης Σεπτεμβρίου μέχρι δεκαπέντε (15)
εργάσιμες ημέρες από την ετήσια κανονική του άδεια.
2. Άδεια χωρίς αποδοχές
α) Το προσωπικό μπορεί να ζητήσει άδεια χωρίς αποδοχές σε όλως εξαιρετικές περιπτώσεις και υπό την προ-
ϋπόθεση εξάντλησης της κανονικής άδειας ή οποιασδήποτε άλλης άδειας που ο εργαζόμενος θα μπορούσε να
ζητήσει για το λόγο τον οποίο επικαλείται.
β) Προκειμένου να χορηγηθεί η άδεια χωρίς αποδοχές,
ο εργαζόμενος οφείλει να υποβάλει έγγραφη αίτηση για
τη χορήγηση αυτής, στην οποία πρέπει να εκθέτει τους
σοβαρούς προσωπικούς ή οικογενειακούς λόγους οι
οποίοι κατά τη γνώμη του επιβάλλουν τη χορήγηση της
άδειας, καθώς και την αιτούμενη διάρκεια και χρονική
περίοδο χορήγησής της.
γ) Σε κάθε περίπτωση, ανεξάρτητα από τους προβαλλόμενους λόγους, η έγκριση ή η απόρριψη της αιτούμε-
νης άδειας χωρίς αποδοχές, υπόκειται στην αποκλειστική
εκτίμηση του αρμόδιου για τη χορήγησή της οργάνου,
λαμβανομένων ιδίως υπόψη των αναγκών της Εταιρείας.
Το αρμόδιο όργανο μπορεί, κατ’ εκτίμηση του και με
βάση τις ανάγκες της Εταιρείας, να εγκρίνει μικρότερης
διάρκειας άδεια ή και τη χορήγηση της κατά διαφορετική
περίοδο από την αιτούμενη.
3. Λοιπές περί αδειών διατάξεις
α) Οι άδειες χορηγούνται σύμφωνα με τους όρους
και προϋποθέσεις που ορίζονται από τη διάταξη που
τις προβλέπει.
β) Το προσωπικό δεν δικαιούται να εγκαταλείψει τη
θέση του πριν του κοινοποιηθεί η περί χορήγησης άδειας
απόφαση.
γ) Εφόσον πρόκειται για θέση για την οποία είναι απαραίτητη η ύπαρξη αντικαταστάτη, θα πρέπει ο αναχω-
ρών σε άδεια, να παραδώσει σε αυτόν την υπηρεσία,
προ της αναχώρησής του.
δ) Ανάκληση άδειας είναι δυνατή μόνο σε ιδιαίτερα
σοβαρούς υπηρεσιακούς λόγους ή μετά από αίτηση του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
ενδιαφερομένου, εφόσον εκτιμηθεί η σοβαρότητα των
λόγων που ο εργαζόμενος επικαλείται και δεν δημιουργούνται προβλήματα στην υπηρεσία.
ε) Η υπέρβαση του χρόνου άδειας, εάν δεν δικαιολογείται από σπουδαίο λόγο που αποδεικνύεται δεόντως,
συνιστά αυθαίρετη απουσία του εργαζομένου, με όλες
τις σχετικές συνέπειες. Σε κάθε όμως περίπτωση, ο εργαζόμενος οφείλει να ειδοποιήσει έγκαιρα και με τον
δέοντα ιεραρχικό τρόπο την υπηρεσία του σχετικά με
το λόγο και το χρόνο της καθυστέρησης επανόδου του.
Αδικαιολόγητη παράλειψη ειδοποίησης συνιστά πειθαρχικό παράπτωμα.
4. Για τη λήψη των αδειών (ωριαίων ή ημερησίων),
απαιτείται προηγουμένως η προσκόμιση στην αρμόδια
για θέματα ανθρώπινου δυναμικού οργανωτική μονάδα,
της σχετικής αίτησης, υπογεγραμμένης από τον αρμόδιο
Υπεύθυνο της Οργανωτικής Μονάδας. Το προσωπικό
δεν δικαιούται να εγκαταλείψει τη θέση του πριν του
κοινοποιηθεί η περί χορήγησης άδειας απόφαση.
Άρθρο Εικοστό
Εκπαίδευση - Άδειες Εξετάσεων
1. Για την εξασφάλιση της συνεχούς αξιοποίησης και
ενημέρωσης του προσωπικού, ώστε αυτό να μπορεί να
ανταποκρίνεται στις απαιτήσεις της τεχνολογίας και της
εκμετάλλευσης, η Εταιρεία δύναται να οργανώσει προγράμματα επαγγελματικής κατάρτισης, επιμόρφωσης
και εκπαίδευσης, τα οποία στοχεύουν στο να καταστήσουν το προσωπικό ικανό να προσφέρει τις υπηρεσίες
του στο μεγαλύτερο δυνατό φάσμα των λειτουργιών και
των δραστηριοτήτων της Εταιρείας.
2. Οι πιο πάνω, από την Εταιρεία, προγραμματιζόμενες
εκπαιδεύσεις είναι υποχρεωτικές για το προσωπικό. Ο
τρόπος διαπίστωσης της απόδοσης του εκπαιδευόμενου προσωπικού γίνεται από τα αρμόδια όργανα της
εταιρείας. Η επίδοση του προσωπικού στις εκπαιδεύσεις
λαμβάνεται υπόψη στην εξέλιξή του.
3. Για την κάλυψη των εκπαιδευτικών αναγκών της:
α) Οργανώνει προγράμματα εσωτερικής εκπαίδευσης
ή επιμόρφωσης αυτοδύναμα ή και σε συνεργασία με εκπαιδευτικούς οργανισμούς, ιδρύματα, προμηθευτές κλπ.
β) Στέλνει προσωπικό για εκπαίδευση, μετεκπαίδευση,
επιμόρφωση και εφαρμόζει ολοκληρωμένα προγράμματα εκπαίδευσης μέσα από τα οποία το προσωπικό
μπορεί να αποκτήσει νέα ουσιαστικά προσόντα, όπως
αυτά προβλέπονται από τον Υπηρεσιακό Οργανισμό.
4. Στον εργαζόμενο που έχει τουλάχιστον πέντε (5)
χρόνια υπηρεσία είναι δυνατή η χορήγηση εκπαιδευτικής άδειας με αποδοχές μέχρι δύο (2) χρόνια, για ειδι-
κότερες σπουδές στο εσωτερικό ή εξωτερικό της χώρας
που έχουν συνάφεια με την ειδικότητά του και τις ανάγκες της Εταιρείας. Η παραπάνω εκπαιδευτική άδεια χο-
ρηγείται ύστερα από αίτηση του ενδιαφερόμενου μετά
από εισήγηση της αρμόδιας υπηρεσίας και απόφαση του
Διευθύνοντος Συμβούλου.
5. Η άδεια χορηγείται υποχρεωτικά, εάν ο υπάλληλος
έχει λάβει υποτροφία από το Ίδρυμα Κρατικών Υποτροφιών. Υποτροφία από άλλο ίδρυμα ή οργανισμό ημε-
δαπό, διεθνή ή αλλοδαπό ή αλλοδαπή κυβέρνηση για
μετεκπαίδευση ή μεταπτυχιακή εκπαίδευση σχετιζόμενη
με το αντικείμενο της υπηρεσίας του υπαλλήλου συνεκτιμάται για την χορήγηση της άδειας. Η άρνηση χορήγησης
της άδειας πρέπει να αιτιολογείται ειδικώς.
Σε περίπτωση μετάβασης στο εξωτερικό ο εργαζόμενος πρέπει να είναι γνώστης, αποδεδειγμένα, της γλώσ-
σας της χώρας που θα εκπαιδευτεί.
6. Στους υπαλλήλους που είναι μαθητές, σπουδαστές
ή φοιτητές, προπτυχιακοί ή μεταπτυχιακοί, σε σχολεία
και ιδρύματα και των τριών βαθμίδων εκπαίδευσης, χορηγείται άδεια εξετάσεων με αποδοχές.
7. Η άδεια εξετάσεων δεν μπορεί να υπερβαίνει τις
δέκα (10) εργάσιμες ημέρες κάθε έτος και χορηγείται
συνεχώς ή τμηματικώς κατά την εξεταστική περίοδο. Οι
άδειες εξετάσεων χορηγούνται για τον χρόνο φοίτησης
και μέχρι δυο το πολύ εξάμηνα μετά την λήξη του, εφόσον ο υπάλληλος εξακολουθεί να φοιτά. Για κάθε ημέρα
γραπτών εξετάσεων χορηγείται άδεια έως δύο (2) ημερών με προσκόμιση στην Υπηρεσία σχετικής βεβαίωσης
συμμετοχής στις γραπτές εξετάσεις.
8. Οι εργαζόμενοι στους οποίους χορηγείται εκπαιδευτική άδεια λαμβάνουν πλήρεις αποδοχές. Όσοι τελούν
σε εκπαιδευτική άδεια έχουν υποχρέωση να κρατούν
ανά εξάμηνο ενήμερη την Εταιρεία με γραπτή αναφορά
για την πορεία της εκπαίδευσής / σπουδών τους και στη
λήξη αυτής να υποβάλουν τους τίτλους σπουδών.
9. Σε περίπτωση που δεν αποκτήθηκε τίτλος σπουδών,
ο εργαζόμενος υποχρεούται να καταβάλει στο ακέραιο
τις αποδοχές που έλαβε στη διάρκεια της εκπαιδευτικής
άδειας, καθώς και τα επιπλέον έξοδα που κατέβαλε η
Εταιρεία. Ο εργαζόμενος που έλαβε εκπαιδευτική άδεια
και απέκτησε τίτλους σπουδών δεν έχει δικαίωμα να αποχωρήσει, παραιτούμενος, πριν την παρέλευση διπλάσιου
της χορηγηθείσης εκπαιδευτικής άδειας χρόνου. Στην
αντίθετη περίπτωση, που θα αποχωρήσει κατά παράβαση αυτής της διάταξης, υποχρεούται να επιστρέψει τις
αποδοχές, τα έξοδα μετακίνησης και τα έξοδα σπουδών
που η εταιρεία κατέβαλε.
10. Η εκπαιδευτική άδεια ανακαλείται μόνο με απόφαση του Διοικητικού Συμβουλίου. Ο χρόνος της εκπαι-
δευτικής άδειας είναι χρόνος πραγματικής υπηρεσίας
για κάθε συνέπεια.
Άρθρο Εικοστό Πρώτο
Πρόσθετη Αμοιβή και Αμοιβή
για εξαιρετικές πράξεις
1. Η οικεία Διεύθυνση μπορεί να εισηγείται αιτιολογημένα στη Διοίκηση της Εταιρείας την απονομή ηθικών
και υλικών αμοιβών, οι οποίες είναι:
α) Έπαινος
β) Έπαινος και χρηματική αμοιβή
γ) Τιμητική άδεια με αποδοχές.
2. Οι ηθικές και υλικές αμοιβές χορηγούνται στις περιπτώσεις κατά τις οποίες ο εργαζόμενος διακρίθηκε λόγω
της διαγωγής του κατά την εκτέλεση της εργασίας του ή
των εξαίρετων πράξεών του εντός ή και εκτός υπηρεσίας. Το τι συνιστά εξαιρετική πράξη, καθώς και το είδος
της αντιστοιχούσας ηθικής και το ύψος της χρηματικής
αμοιβής, καθορίζονται κατά την κρίση της Διοίκησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
3. Εξαιρετικές πράξεις, ενδεικτικά, είναι:
α) Η με αυτοθυσία επέμβαση κάποιου για να αποτρέψει κινδύνους που θα μπορούσαν να έχουν επιζήμιες
συνέπειες σε προσωπικό και υλικό.
β) Η εκτός του συνήθους κύκλου επιθεωρήσεων
ανακάλυψη και έγκαιρη αναφορά σοβαρού τεχνικού
σφάλματος, από το οποίο θα μπορούσε να προκληθεί
ατύχημα.
γ) Η πέρα από τα όρια των συμβατικών υποχρεώσεων επαγγελματική απόδοση, η οποία αποδεικνύεται με
εκθέσεις των διευθυντών.
δ) Πράξη ή διαγωγή που μπορεί να θεωρηθεί αξιομίμητη και η οποία προξένησε ευμενέστερα σχόλια για την
Εταιρεία και το προσωπικό της γενικότερα.
4. Οι ηθικές και χρηματικές αμοιβές απονέμονται
στους εργαζομένους από την Εταιρεία μετά από έγγραφη και αιτιολογημένη πρόταση των προϊσταμένων τους.
5. Η χρηματική αμοιβή μπορεί να φτάσει στο ύψος των
μηνιαίων αποδοχών του εργαζομένου.
6. Ο αριθμός των ημερών της χορηγούμενης τιμητικής
άδειας καθορίζεται κατά την κρίση της διοίκησης.
7. Η απονομή ηθικών και χρηματικών αμοιβών συνεκτιμάται κατά την κρίση για την εξέλιξη του προσωπικού.
8. Η πράξη και οι αμοιβές κοινοποιούνται στο λοιπό
προσωπικό με ανάρτηση στην ηλεκτρονική ιστοσελίδα
της εταιρείας στο διαδίκτυο καθώς και σε αντίγραφα σε
εμφανές μέρος στους χώρους της οικείας Διεύθυνσης
και στην αρμόδια για το προσωπικό Υπηρεσία.
Άρθρο Εικοστό Δεύτερο
Στρατιωτική Υπηρεσία
1. Στο προσωπικό που καλείται στις ένοπλες δυνάμεις
για λόγους επιστράτευσης ή για άλλο λόγο (στρατιωτική
άσκηση, εκπαίδευση εφέδρων κλπ) εφαρμόζονται οι διατάξεις της σχετικής νομοθεσίας.
2. Προσωπικό που καλείται στις τάξεις των ενόπλων
δυνάμεων λόγω επιστράτευσης ή για άλλο λόγο (στρατιωτική άσκηση, εκπαίδευση εφέδρων κλπ) διατηρεί
το δικαίωμα για τη θέση εργασίας που κατείχε πριν την
κλήση του και επανέρχεται αυτοδίκαια σε αυτήν, μετά
την απόλυσή του από τις ένοπλες δυνάμεις.
Ο χρόνος επιστράτευσης, άσκησης ή εκπαίδευσης
εφέδρων κλπ θεωρείται πραγματικός χρόνος υπηρεσίας.
Άρθρο Εικοστό Τρίτο
Νομική Κάλυψη
Η Εταιρεία αναλαμβάνει την υποχρέωση να παρέχει
νομική κάλυψη, στα πάσης φύσεως ποινικά και αστικά
δικαστήρια, στα οποία διάδικοι ή κατηγορούμενοι είναι
εργαζόμενοι και για λογαριασμό τους, εφόσον προέκυψαν κατά την άσκηση των καθηκόντων τους, σχετίζονται
με την υπηρεσία τους και δεν συγκρούεται η υπεράσπιση
με τα συμφέροντα της εταιρείας ή του μετόχου.
Άρθρο Εικοστό Τέταρτο
Ασθένειες
1. Εάν ο εργαζόμενος δεν μπορεί λόγω ασθένειας, να
προσέλθει στην εργασία του, οφείλει να ενεργήσει ως
εξής:
α) Ειδοποιεί πριν την έναρξη της εργασίας του, σχετικά
με την αδυναμία του αυτή, τον άμεσο Προϊστάμενό του ή
σε περίπτωση απουσίας αυτού, τον αντικαταστάτη του ή
σε περίπτωση μη εύρεσης αυτών, το Τμήμα Προσωπικού.
β) Κατά τη διάρκεια της ασθένειάς του ο εργαζόμενος
οφείλει να μην απουσιάζει από την κατοικία του παρά
μόνο εξαιτίας εντελώς απόλυτης ανάγκης και να ενημερώνει στην περίπτωση αυτήν πάραυτα την υπηρεσία
του, καθώς επίσης να παρέχει οποιαδήποτε σχετική πληροφορία για την εξέλιξη της υγείας του και τα πλήρη
στοιχεία της διαμονής του για παροχή πληροφοριών
υπηρεσιακής φύσης. Η μη ανεύρεση ασθενούς εργαζόμενου στη δηλωθείσα διεύθυνση θεωρείται αδικαιο-
λόγητη απουσία.
γ) Την ημέρα επανάληψης της εργασίας του αποδεικνύει την ασθένειά του με την προσκόμιση, στο αρμό-
διο τμήμα Προσωπικού, βεβαίωσης γιατρού του κύριου
ασφαλιστικού του φορέα ή σε περίπτωση αδυναμίας
προσκόμισης αυτού, δημόσιου νοσοκομείου ή συμβεβλημένης με τον ασφαλιστικό του φορέα κλινικής, όπου
θα αναγράφονται και οι ημέρες, της ιατρικώς, επιβεβλημένης αποχής αυτού από την εργασία.
δ) Τις ίδιες παραπάνω υποχρεώσεις έχει και εργαζόμενος που αδυνατεί να εργαστεί λόγω εργατικού ατυ-
χήματος.
2. Εφόσον ο εργαζόμενος δεν προσκομίσει τα απαιτούμενα κατά τα ανωτέρω δικαιολογητικά, θεωρείται ότι
απουσίασε αυθαίρετα και αδικαιολόγητα με τις συνέπειες που αυτό συνεπάγεται. Η προσκόμιση βεβαίωσης περί
ασθένειας ιδιώτη γιατρού δεν καθιστά δικαιολογημένη
την απουσία του μισθωτού.
3. Το προσωπικό, το οποίο λόγω ασθένειας απέχει
από την εργασία του, δικαιούται κατά τη διάρκεια της
ασθένειάς του αποδοχών, σύμφωνα με τις ισχύουσες
κάθε φορά διατάξεις της εργατικής νομοθεσίας και επιδότησης, σύμφωνα με τα οριζόμενα στις διατάξεις του
κύριου ασφαλιστικού φορέα.
4. Για τις άδειες ασθένειας των Δικηγόρων εφαρμόζονται οι διατάξεις του Κώδικα Δημοσίων Υπαλλήλων και η
ασθένεια αποδεικνύεται με πιστοποιητικό του αρμόδιου
ασφαλιστικού φορέα ή με πιστοποιητικό αναγνωρισμένου Νοσηλευτικού Ιδρύματος.
5. Σε περίπτωση εργατικού ατυχήματος και μόνο, καταβάλλονται από την Εταιρεία στον εργαζόμενο αποδο-
χές μέχρι δύο (2) μηνών, εφόσον δε μετά την παρέλευση
έξι (6) μηνών δεν είναι πλήρως ικανός να αναλάβει την
εργασία την οποία έκανε, είναι δυνατή με απόφαση του
Διευθύνοντος Συμβούλου, η μετάταξή του σε άλλη κατηγορία προσωπικού, τα καθήκοντα της οποίας είναι ικανός
να εκτελέσει, εφόσον υφίσταται κενή οργανική θέση.
6. Η αδυναμία του μισθωτού να εκτελέσει, συνεπεία
ασθενείας, την εργασία για την οποία προσλήφθηκε, δεν
δημιουργεί υποχρέωση στην Εταιρεία για αλλαγή του
αντικειμένου της εργασίας του.
7. Ο μισθωτός που εμφανίζει ολική ή μερική σωματική
ή πνευματική αναπηρία παραπέμπεται υποχρεωτικά από
τη Διοίκηση της Εταιρείας στην Ανώτατη Υγειονομική
Επιτροπή Ανικανότητας του αρμόδιου ασφαλιστικού
φορέα, προκειμένου να διαπιστωθεί αν είναι ικανός ή
ανίκανος για εργασία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
Άρθρο Εικοστό Πέμπτο
Γενικές Υποχρεώσεις Προσωπικού
1. Το προσωπικό οφείλει να γνωρίζει και να τηρεί αυτόν τον Κανονισμό και τις εκάστοτε αποφάσεις, εγκυκλί-
ους, ανακοινώσεις και οδηγίες των αρμόδιων οργάνων
της Εταιρείας. Για κάθε αμφιβολία επί του περιεχομένου
του Κανονισμού, των αποφάσεων, εγκυκλίων και οδηγιών πρέπει να ζητά τη γνώμη των Προϊσταμένων του.
2. Το προσωπικό έχει υποχρέωση να επιδεικνύει τη
μεγαλύτερη δυνατή επιμέλεια και να αφιερώνει ανεπιφύλακτα τις γνώσεις και την εμπειρία του, όπως και τη
δραστηριότητα και ενεργητικότητά του στην εκτέλεση
της εργασίας του.
3. Έχει υποχρέωση να εξυπηρετεί ευσυνείδητα και
μέσα στα όρια των κειμένων νόμων και κανονισμών τα
συμφέροντα της Εταιρείας, συμβάλλοντας με όλες τις
δυνάμεις του στην αρτιότερη λειτουργία της.
4. Έχει υποχρέωση να προσέρχεται ανελλιπώς και να
εργάζεται κανονικά καθ’ όλο το καθοριζόμενο, κάθε
φορά, ωράριο και να ασχολείται αποκλειστικά με την
εκτέλεση των καθηκόντων, τα οποία συνεπάγεται η θέση
που κατέχει.
5. Το προσωπικό, αδυνατώντας λόγω ασθένειας ή
άλλου ανυπέρβλητου κωλύματος, να προσέλθει στην
εργασία του, οφείλει να το γνωστοποιεί αμέσως (κατά
την εκδήλωση της ασθένειας ή την εμφάνιση του κωλύματος) και δια παντός πρόσφορου μέσου στον Προϊ-
στάμενό του ή το Τμήμα Προσωπικού.
6. Το προσωπικό είναι υποχρεωμένο να εκτελεί τις
εντολές των Προϊσταμένων του. Εντολές που αφορούν
οικονομικό αντικείμενο, δίδονται γραπτώς, σε έντυπη ή
ηλεκτρονική μορφή. Σε περίπτωση που οι οδηγίες που
του δίνονται είναι - κατά την άποψή του - αντίθετες με
άλλες, έχει δικαίωμα να επιστήσει την προσοχή του Προϊστάμενου, αλλά όταν αυτός επιμένει είναι υποχρεωμέ-
νος να τις εκτελέσει, αφού εξασφαλίσει έγγραφη εντολή
και στη συνέχεια δύναται να αναφερθεί εγγράφως στην
ιεραρχία.
Σε περίπτωση που ο μισθωτός κρίνει ότι κινδυνεύει
η σωματική ακεραιότητα του ίδιου ή άλλων μισθωτών
μπορεί να ζητήσει έγγραφη εντολή, διαφορετικά δικαιούται να μην εκτελέσει την εντολή.
7. Η Εταιρεία καθορίζει το προσωπικό όπου υποχρεούται να φέρει κατά τις ώρες εργασίας του τις χορηγού-
μενες στολές, είδη ιματισμού και οποιαδήποτε άλλη
εξάρτηση που στοχεύει στην ευπρεπή εμφάνιση ή στην
ασφαλή εκτέλεση της εργασίας.
Η στολή, καθώς και τα διάφορα είδη ιματισμού αποφασίζονται, ως προς το είδος και τους κλάδους που θα
κάνουν χρήση, από την Εταιρεία. Χορηγούνται από την
Εταιρεία ως χρησιδάνειο, με αποκλειστικό σκοπό την
κάλυψη των υπηρεσιακών αναγκών και σε καμία περίπτωση δεν έχει χαρακτήρα αντιπαροχής για την προ-
σφερόμενη εργασία ή οποιαδήποτε έννοια οικονομικής
ενίσχυσης.
Το προσωπικό υποχρεούται να διατηρεί τις στολές και
τα λοιπά είδη ιματισμού καθαρά με δικά του έξοδα.
8. Το προσωπικό είναι υποχρεωμένο να τηρεί αυστηρά όλα τα καθορισμένα μέτρα ατομικής και συλλογικής
προστασίας και ασφάλειας.
9. Το προσωπικό οφείλει να συμπεριφέρεται προς τους
ανωτέρους του, προς τους συναδέλφους και τους υφισταμένους του με λεπτότητα και ευγένεια, καθώς και με
πνεύμα συναδελφικής συνεργασίας για την εξυπηρέτηση και προαγωγή των συμφερόντων της Εταιρείας, τα
οποία πρέπει να αποτελούν το γνώμονα κάθε προσπάθειας και ενέργειάς του. Την ίδια συμπεριφορά επίσης
οφείλει να έχει προς το κοινό και σε κάθε τρίτο που για
λόγους υπηρεσιακούς, έρχεται σε επαφή.
10. Το προσωπικό οφείλει να συμπεριφέρεται εντός
και εκτός της υπηρεσίας κατά τρόπο ώστε να καθίσταται
άξιος της κοινής εμπιστοσύνης.
11. Το προσωπικό οφείλει κατά την άσκηση των καθηκόντων του να συμπεριφέρεται με ευπρέπεια στους
διοικούμενους και να τους εξυπηρετεί κατά την διεκπεραίωση των υποθέσεών τους.
12. Κατά την άσκηση των καθηκόντων του, το προσωπικό δεν επιτρέπεται να κάνει διακρίσεις σε όφελος
ή σε βάρος των πολιτών, εξαιτίας των πολιτικών, των
φιλοσοφικών ή των θρησκευτικών πεποιθήσεων.
13. Προσωπικό που βρίσκεται στην ανάγκη να λάβει,
με προσωπική του ευθύνη, μέτρα που αντίκεινται στις
υπηρεσιακές διατάξεις, οφείλει να ειδοποιεί αμέσως τον
Προϊστάμενό του, δικαιολογείται μόνο από την αδυναμία
της άμεσης επικοινωνίας του με οποιονδήποτε Προϊστάμενο, άμεσο ή έμμεσο.
14. Το προσωπικό οφείλει να αναφέρει αμέσως και
εγγράφως στις αρμόδιες για θέματα προσωπικού διοικητικές ενότητες, κάθε μεταβολή της προσωπικής του
κατάστασης.
15. Το προσωπικό υποχρεούται να αναφέρεται πάντοτε
ιεραρχικά δια του αμέσου Προϊσταμένου του. Αιτήσεις,
ενστάσεις, παράπονα ή αναφορές για οποιοδήποτε θέμα
υποβάλλονται ιεραρχικά. Μόνο σε περίπτωση εξαιρετικά
επείγουσας ανάγκης επιτρέπεται υπέρβαση με ταυτόχρονη ανακοίνωση προς τον άμεσο Προϊστάμενο. Σε
περίπτωση κατά την οποία παρέλθει, από την υποβολή
της αναφοράς, χρονικό διάστημα μεγαλύτερο του μηνός
χωρίς να σημειωθεί καμία ενέργεια επί της αναφοράς, το
προσωπικό μπορεί να αναφερθεί απευθείας στο Διευθύνοντα Σύμβουλο, με σύγχρονη ανακοίνωση στον άμεσο
Προϊστάμενό του.
16. Οι Προϊστάμενοι κάθε βαθμού οφείλουν να κατατοπίζουν και να καθοδηγούν τους υφισταμένους τους
στο αντικείμενο της εργασίας τους και για κάθε γενικό
θέμα που έχει σχέση με την εργασία. Οφείλουν επίσης
να μεριμνούν ώστε οι υφιστάμενοί τους να λαμβάνουν
πάντοτε γνώση των αποφάσεων, ανακοινώσεων και
εγκυκλίων.
17. Κάθε Προϊστάμενος είναι υπεύθυνος για την τήρηση της πειθαρχίας από τους υφισταμένους του καθώς και
για την κανονική εκτέλεση των καθηκόντων που τους
έχουν ανατεθεί.
18. Το προσωπικό οφείλει, όταν αρμοδίως κληθεί για
παροχή διευκρινήσεων ή κατάθεση ή μαρτυρία εξώδικη
ή δικαστική, να καταθέτει με βάση εκείνα τα οποία, λόγω
της θέσης εργασίας του, γνωρίζει.
19. Απαγορεύεται η συμμετοχή του προσωπικού αμέσως ή εμμέσως σε δημοπρασίες προμηθειών ή έργων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
καθώς και η παροχή υπηρεσιών στην εταιρεία με οποιονδήποτε τρόπο.
20 Απαγορεύεται στο προσωπικό:
α) Η απασχόληση κατά τις ώρες εργασίας σε προσωπικές ή ξένες προς το έργο του ασχολίες.
β) Κάθε απασχόληση εκτός ωρών εργασίας που συνδέεται άμεσα ή έμμεσα με τους σκοπούς και τις αρμο-
διότητες της Εταιρείας, εκτός και αν, προς τούτο, έχει
ζητηθεί και χορηγηθεί έγγραφη άδεια από τη Διοίκηση.
γ) Η απασχόληση υφισταμένου από ιεραρχικά ανώτερο σε εργασίες ξένες προς την υπηρεσία κατά τη διάρ-
κεια του ωραρίου εργασίας ή και μετά τη λήξη αυτού.
Η σχετική παράβαση αποτελεί πειθαρχικό παράπτωμα.
δ) Να δέχεται δώρα ή να εξασφαλίζει άμεσα ή έμμεσα
υπέρ αυτού ή των οικείων του ωφελήματα κάθε φύσης
από οποιοδήποτε τρίτο πρόσωπο για την άσκηση των
υπηρεσιακών του καθηκόντων.
Η σχετική παράβαση, εκτός των άλλων ποινικών ή
αστικών συνεπειών, αποτελεί πειθαρχικό παράπτωμα.
ε) Να μεταδίδει ή να συμμετέχει στη μετάδοση ανακριβών ή ψευδών ειδήσεων για την Εταιρεία.
στ) Να παραμένει ή να περιφέρεται άσκοπα στους
χώρους εργασίας. Το προσωπικό έχει ελεύθερη είσοδο
μόνο στον τόπο εργασίας του και κατά τη διάρκεια του
ωραρίου εργασίας του.
ζ) Η συμμέτοχή του, ατομικά είτε συλλογικά, στο να
επιλαμβάνεται θέματος για οποίο έχει συμφέρον το ίδιο
ή συγγενής του εξ αίματος ή αγχιστείας μέχρι δευτέρου
και τρίτου βαθμού. Η παράβαση της παραγράφου αυτής
αποτελεί λόγο ακύρωσης της απόφασης.
Άρθρο Εικοστό Έκτο
Πειθαρχικά παραπτώματα
1. Κάθε παράβαση υπηρεσιακού καθήκοντος, με πράξη ή παράλειψη, που είναι δυνατόν να καταλογισθεί,
αποτελεί πειθαρχικό παράπτωμα.
2. Με την έννοια υπηρεσιακό καθήκον νοείται κάθε
υποχρέωση που απορρέει από:
α) Τις σχετικές διατάξεις αυτού του Κανονισμού και του
Υπηρεσιακού Οργανισμού.
β) Τις υποχρεώσεις που προκύπτουν από την ατομική
σύμβαση εργασίας, τις αποφάσεις, εγκυκλίους, οδηγίες και εντολές, γραπτές ή προφορικές, που κάθε φορά
ισχύουν, από τη φύση της εργασίας, καθώς και από τη
συμπεριφορά και γενικά διαγωγή του εργαζομένου κατά
την εκτέλεση της εργασίας ή εντός του χώρου και του
χρόνου της εργασίας του.
γ) Την κείμενη νομοθεσία.
3. Η κίνηση της διαδικασίας παραπομπής του προσωπικού για πειθαρχικό παράπτωμα αποτελεί υποχρέωση
των προϊσταμένων και γίνεται μέσα από την ιεραρχία
της οργανωτικής μονάδας, που οφείλει να καλέσει εγγράφως τον εργαζόμενο για να απολογηθεί εγγράφως
εντός πέντε (5) εργασίμων ημερών από τη περιέλευση
της γνώσης του παραπτώματος στον προϊστάμενο της
οργανωτικής μονάδας.
4. Η κίνηση της διαδικασίας ξεκινά και υπολογίζεται
από την ημέρα της σχετικής επίδοσης.
5. Δεν αποτελεί πειθαρχικό παράπτωμα η συμμετοχή
σε νόμιμη απεργία.
Άρθρο Εικοστό Έβδομο
Πειθαρχικές ποινές
1. Πειθαρχικές ποινές για κάθε παράπτωμα, ανάλογα
με τη βαρύτητά του, είναι: Οι πειθαρχικές ποινές είναι
οι εξής:
α) Έγγραφη επίπληξη.
β) Πρόστιμο μέχρι ενός τετάρτου (1/4) των ημερησίων
τακτικών αποδοχών από μία μέχρι δώδεκα (12) ημέρες.
γ) Προσωρινή παύση από την εργασία από μία (1) ημέρα μέχρι τρεις (3) μήνες.
δ) Αργία.
ε) Καταγγελία της σύμβασης εργασίας (Απόλυση).
2. Το πρόστιμο υπολογίζεται επί του συνόλου των, κατά
το χρόνο της εκδόσεως της πειθαρχικής απόφασης, τακτικών αποδοχών.
3. Τα πρόστιμα που επιβάλλονται καταβάλλονται στο
ταμείο της Εταιρείας, διατίθενται δε για την κοινωνική,
πολιτιστική και εκπαιδευτική πολιτική υπέρ των εργαζομένων. Τυχόν παρακρατηθέντα και παρακατεθέντα στο
Ταμείο Παρακαταθηκών και Δανείων χρηματικά ποσά,
από την αιτία αυτή, επιστρέφονται στην Εταιρεία.
4. Ο τιμωρηθείς με ποινή αργίας ή προσωρινής παύσης
στερείται τις αντίστοιχες για το χρονικό διάστημα ισχύος
της ποινής αποδοχές του.
5. Ο χρόνος της ποινής προσωρινής παύσης και για
όσο χρόνο διαρκεί η ποινή δεν θεωρείται χρόνος υπηρεσίας.
6. Για την αυτή πράξη επιβάλλεται μια ποινή, ανεξάρτητα εάν περιέχει τα στοιχεία περισσότερων πειθαρχικών
παραπτωμάτων. Για περισσότερα πειθαρχικά παραπτώματα που συνεκδικάζονται επιβάλλεται μία, κατά συγ-
χώνευση, ποινή.
7. Οι πειθαρχικές ποινές επιβάλλονται στον εργαζόμενο που έχει υποπέσει σε παράπτωμα, ανεξάρτητα από
τις τυχόν ποινικές, αστικές και λοιπές ευθύνες που έχει
αυτός έναντι της Εταιρείας ή έναντι τρίτων.
8. H συστηματική ή κατ’ εξακολούθηση διάπραξη παραπτώματος θεωρείται ως επιβαρυντική περίπτωση για
την επιμέτρηση της ποινής.
9. H διάπραξη του ίδιου παραπτώματος ή συγγενούς
ή ανάλογου ή παρόμοιου με παράπτωμα για το οποίο
έχει ήδη τιμωρηθεί ο υπαίτιος, θεωρείται ως ιδιαίτερα
επιβαρυντική περίπτωση για την επιμέτρηση της ποινής.
10. Το αρμόδιο για την κρίση του παραπτώματος
όργανο, αν διαπιστώσει την ύπαρξη ειδικών ελαφρυντικών στοιχείων, δύναται, αντί της ποινής του άρθρου
που τυχόν προβλέπει το παράπτωμα, να επιβάλει ποινή
του αμέσως προηγούμενου άρθρου. Στην περίπτωση
αυτή, τα ειδικά ελαφρυντικά στοιχεία πρέπει απαραίτητα
να αναφέρονται ρητά στη σχετική απόφαση επιβολής
ποινής.
Άρθρο Εικοστό Όγδοο
Πειθαρχικά Παραπτώματα και αντίστοιχες Ποινές
Η απαρίθμηση των πειθαρχικών παραπτωμάτων είναι
ενδεικτική:
Α) Παραπτώματα που τιμωρούνται με έγγραφη επίπληξη ή, σε περίπτωση υποτροπής, με πρόστιμο ή προ-
σωρινή παύση από την εργασία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
1. Καθυστέρηση προσέλευσης στην εργασία ή πρόωρη αποχώρηση, από την οποία δεν προκλήθηκε υπηρε-
σιακή ανωμαλία ή ζημία στην Εταιρεία.
2. Συμπεριφορά που δεν συμβιβάζεται με την υπαλληλική ή συναδελφική ιδιότητα προς οιονδήποτε συνά-
δελφο, μη σοβαρής μορφής.
3. Αμέλεια, όχι βαριά, στην εκτέλεση της εργασίας ή
του καθήκοντος, από την οποία δεν προκλήθηκε, ούτε
ήταν δυνατό να προκληθεί καμία υπηρεσιακή ανωμαλία
ή ζημία στην Εταιρεία.
4. Εκτέλεση εργασίας χωρίς τη στολή ή τα άλλα εφόδια
που προβλέπονται από το σχετικό Κανονισμό και εφόσον
έχουν δοθεί στο προσωπικό τα εφόδια αυτά.
5. Κάπνισμα σε χώρους που αυτό δεν επιτρέπεται.
Β) Παραπτώματα που τιμωρούνται με πρόστιμο ή σε
περίπτωση υποτροπής προσωρινή παύση από την εργασία:
Με την πειθαρχική ποινή του προστίμου ή, σε περίπτωση υποτροπής, με προσωρινή παύση από την εργασία,
τιμωρούνται ιδίως τα εξής πειθαρχικά παραπτώματα:
1. Καθυστέρηση προσέλευσης στην εργασία ή πρόωρη αποχώρηση από την οποία προκλήθηκε υπηρεσιακή
ανωμαλία ή ζημία στην Εταιρεία.
2. Συμπεριφορά που δεν συμβιβάζεται με την υπαλληλική ή συναδελφική ιδιότητα προς οιονδήποτε συνάδελ-
φο, σοβαρής μορφής. Ανάρμοστη συμπεριφορά προς
τρίτους κατά την εκτέλεση της εργασίας, μη σοβαρής
ή βαριάς μορφής.
3. Αμέλεια στην εκπαίδευση.
4. Αμέλεια, όχι βαριά, στην εκτέλεση της εργασίας ή
του καθήκοντος, από την οποία προκλήθηκε ή ήταν δυνατό να προκληθεί μη σοβαρή υπηρεσιακή ανωμαλία ή
μικρή ζημία στην Εταιρεία.
5. Αδικαιολόγητη υπέρβαση χορηγηθείσας άδειας από
μία (1) μέχρι και τρεις (3) ημέρες.
6. Αδικαιολόγητη καθυστέρηση μετάβασης στη νέα
θέση, σε περίπτωση αλλαγής θέσης εργασίας, από μία
(1) μέχρι και τρεις (3) ημέρες.
7. Αυθαίρετη απουσία από την εργασία από μία (1)
μέχρι και τρεις (3) ημέρες.
8. Αναξιοπρεπής συμπεριφορά.
9. Κατανάλωση οινοπνευματωδών ποτών σε ώρα υπηρεσίας.
10. Αυτόβουλη εγκατάλειψη θέσης που δεν έχει άμεση
σχέση με την ασφάλεια της κυκλοφορίας, των εγκαταστάσεων της εταιρείας ή των πολιτών.
11. Παρέμβαση υπέρ ή κατά τρίτου χωρίς αρμοδιότητα.
12. Άρνηση παραλαβής υπηρεσιακού εγγράφου ή λήψης γνώσης αυτού με υπογραφή.
13. Γνωστοποίηση σε τρίτους γεγονότων ή πληροφοριών που έχουν σχέση με την εκτέλεση της εργασίας.
14. Άρνηση υποβολής του εργαζόμενου σε ιατρικές
εξετάσεις που προβλέπονται για συγκεκριμένη θέση
εργασίας ή σε επί πλέον εξετάσεις που ζητούνται από
τον ειδικό ιατρό εργασίας.
15. Άρνηση αποδοχής της επισκέψεως του ελεγκτή ιατρού σε περίπτωση ασθένειας ή αδικαιολόγητη απουσία
του εργαζομένου κατά την επίσκεψη του ελεγκτή ιατρού.
Γ) Παραπτώματα που τιμωρούνται με προσωρινή παύση από την εργασία
Με την πειθαρχική ποινή της προσωρινής παύσης,
τιμωρούνται ιδίως τα εξής πειθαρχικά παραπτώματα:
1. Αντιπειθαρχική συμπεριφορά προς τον προϊστάμενο ή ανωτέρους.
2. Συμπεριφορά στην εργασιακή ζωή που θίγει σοβαρά
την υπαλληλική αξιοπρέπεια.
3. Ανάρμοστη συμπεριφορά προς τρίτους κατά την
εκτέλεση της εργασίας, σοβαρής ή βαριάς μορφής.
4. Αδικαιολόγητη υπέρβαση χορηγηθείσης άδειας άνω
των τριών (3) ημερών.
5. Αδικαιολόγητη καθυστέρηση μετάβασης στη νέα
θέση, σε περίπτωση αλλαγής θέσης, άνω των τριών (3)
ημερών.
6. Αυθαίρετη απουσία από την εργασία άνω των τριών
(3) ημερών.
7. Βαριά αμέλεια στην εκτέλεση της εργασίας ή του
καθήκοντος ή παράβαση κανονισμών ή εντολών από
πρόθεση ή βαριά αμέλεια, από την οποία προκλήθηκε
ή ήταν δυνατό να προκληθεί ζημία στην Εταιρεία ή σε
τρίτο.
8. Αυτόβουλη εγκατάλειψη θέσης που έχει άμεση σχέση με την ασφάλεια της κυκλοφορίας, των εγκαταστά-
σεων της εταιρείας ή των πολιτών.
9. Χρησιμοποίηση τρίτων προσώπων για απόκτηση
εύνοιας ή για πρόκληση ή για ματαίωση εντολής της
Εταιρείας.
10. Μέθη ή χρήση απαγορευμένων ουσιών σε ώρα
υπηρεσίας.
11. Ψευδής επίκληση ασθένειας.
12. Άρνηση εκτέλεσης εντολής.
13. Δωροδοκία ή δωροληψία για πράξη ή παράλειψη που έγινε ή πρόκειται να γίνει, η οποία αφορά στην
εργασία.
14. Προφορική ή γραπτή αναφορά ψευδών γεγονότων.
15. Άρνηση μαρτυρίας ή παροχής σαφών και κατηγορηματικών πληροφοριών σε υπόθεση που έχει σχέση με
την εργασία ή ενδιαφέρει την Εταιρεία.
Δ) Η ποινή της αργίας επιβάλλεται:
α. Αν συντρέχουν λόγοι δημόσιου συμφέροντος μπορεί να τίθεται σε αργία ο υπάλληλος, κατά του οποίου:
(α) Έχει ασκηθεί ποινική δίωξη για αδίκημα το οποίο μπορεί να επισύρει την έκπτωση από την υπηρεσία. Ειδικά,
προκειμένου για το αδίκημα της παράβασης καθήκοντος
ο υπάλληλος μπορεί να τίθεται σε αργία εφόσον έχει παραπεμφθεί στο ακροατήριο για το αδίκημα αυτό. (β) Έχει
ασκηθεί πειθαρχική δίωξη για παράπτωμα, το οποίο
μπορεί να επισύρει την ποινή της οριστικής παύσης ή
(γ) υπάρχουν αποχρώσες ενδείξεις για έκνομη διαχείριση, οι οποίες στηρίζονται σε έκθεση της προϊσταμένης
αρχής ή αρμόδιου επιθεωρητή.
β. Σε κατεπείγουσες περιπτώσεις επιτακτικού δημοσίου συμφέροντος και πριν γνωμοδοτήσει το πειθαρχικό
συμβούλιο, μπορεί να επιβληθεί στον υπάλληλο από
τον Δ/ντα Σύμβουλο το μέτρο της αναστολής άσκησης
των καθηκόντων του. Μέσα σε τριάντα (30) ημέρες το
πειθαρχικό συμβούλιο συνέρχεται και γνωμοδοτεί για
τη θέση του υπαλλήλου σε αργία. Η αναστολή άσκησης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
των καθηκόντων αίρεται αυτοδικαίως, εάν το πειθαρχικό
συμβούλιο δεν γνωμοδοτήσει για τη θέση σε αργία εντός
της ανωτέρω προθεσμίας.
γ. Η πράξη, με την οποία ο υπάλληλος τίθεται σε δυνητική αργία ή επαναφέρεται στα καθήκοντά του, εκδί-
δεται από τον Δ/ντα Σύμβουλο, ύστερα από γνώμη του
πειθαρχικού συμβουλίου. Για τη θέση του υπαλλήλου σε
αργία απαιτείται προηγούμενη ακρόαση αυτού από το
πειθαρχικό συμβούλιο.
δ. Μετά την πάροδο έτους από τη θέση σε αργία, το
πειθαρχικό συμβούλιο υποχρεούται να γνωμοδοτήσει
για τη συνέχιση ή μη της αργίας, άλλως η αργία αίρεται.
Σε κάθε περίπτωση, η αργία αίρεται αυτοδικαίως μετά
την πάροδο διετίας από την έκδοση της απόφασης θέσεως του υπαλλήλου σε αργία.
ε. Η αργία αρχίζει από την κοινοποίηση στον υπάλληλο της σχετικής πράξης. Ο υπάλληλος επανέρχεται
στα καθήκοντά του από την κοινοποίηση της πράξης
επαναφοράς ή αυτοδίκαια από την τελεσιδικία της ποινικής απόφασης που δεν συνεπάγεται έκπτωση ή της
πειθαρχικής απόφασης, η οποία δεν επιβάλλει την ποινή
της οριστικής παύσης ή από τη συμπλήρωση της διετίας
κατά την προηγούμενη παράγραφο.».
E) Η ποινή της απόλυσης, επιβάλλεται:
1. Για υποτροπή σε παράπτωμα για το οποίο προβλέπεται ποινή της προηγούμενης παραγράφου Γ και δεν
έχει παρέλθει χρονικό διάστημα μεγαλύτερο των εικοσιτεσσάρων (24) μηνών, από την έναρξη της κίνησης της
πειθαρχικής διαδικασίας του προηγούμενου παραπτώματος σύμφωνα με το άρθρο 26 παρ. 3.
2. Για αυθαίρετη αφαίρεση υπηρεσιακού οχήματος και
χρησιμοποίηση αυτού για σκοπό ξένο προς τον προορισμό του.
3. Για αδικαιολόγητη απουσία πέραν των πέντε (5) συνεχών εργασίμων ημερών.
4. Για υπεξαίρεση εισπράξεων, αποσκευών, αντικειμένων που ανήκουν σε τρίτους ή στην Εταιρεία, καυσίμων,
ανταλλακτικών, εργαλείων κ.λπ. σημαντικής αξίας, έστω
και αν δεν υποβλήθηκε μήνυση.
5. Για πρόκληση ατυχήματος εν ώρα υπηρεσίας υπό
την επήρεια αλκοολούχων ποτών ή ναρκωτικών ή ψυχοτροπικών ουσιών, όταν αυτό αποδεικνύεται και βεβαι-
ώνεται κατόπιν ελέγχου αστυνομικών ή άλλων ειδικώς
προς τούτο εξουσιοδοτημένων κρατικών οργάνων.
6. Για πρόκληση ατυχήματος εν ώρα υπηρεσίας από
αποκλειστική υπαιτιότητα που κρίθηκε με τελεσίδικη
απόφαση Πολιτικού ή Ποινικού Δικαστηρίου, από το
οποίο επήλθαν θάνατοι.
7. Λόγω καταδίκης τελεσίδικα, για οποιαδήποτε πράξη,
που φέρει χαρακτήρα πλημμελήματος εκ δόλου, των
πράξεων που προβλέπει ο Υπαλληλικός Κώδικας που
κυρώθηκε με τον ν. 3528/2007 όπως σήμερα ισχύει, εφόσον αυτή έχει επίδραση στην εκτέλεση της υπηρεσίας,
που έχει ανατεθεί στον εργαζόμενο.
Άρθρο Εικοστό Ένατο
Πειθαρχική Δικαιοδοσία
Πειθαρχική δικαιοδοσία ασκούν:
α. Οι Προϊστάμενοι Οργανωτικών Μονάδων
Οι Προϊστάμενοι των Οργανωτικών Μονάδων επιβάλλουν τις ποινές των περιπτώσεων Α, Β (μέχρι την ποινή
προστίμου 5 ημερών) στο προσωπικό των Μονάδων
τους τελεσίδικα.
β. Ο Διευθύνων Σύμβουλος της Εταιρείας.
Ο Διευθύνων Σύμβουλος της Εταιρείας, ως πειθαρχικό
όργανο, έχει δικαίωμα να επιβάλλει την ποινή των περιπτώσεων Α, Β, Γ (μέχρι την ποινή προσωρινής παύσης
10 ημερών) τελεσίδικα.
γ. Το Πρωτοβάθμιο Πειθαρχικό Συμβούλιο (Π.Π.Σ.).
Με απόφαση του Διοικητικού Συμβουλίου της Εταιρείας συγκροτείται το Πρωτοβάθμιο Πειθαρχικό Συμβούλιο,
με την παρακάτω σύνθεση:
- Ένα (1) μέλος του Δ.Σ. της Εταιρείας, ως Πρόεδρος
του Συμβουλίου, με αναπληρωτή άλλο μέλος του Δ.Σ.
- Ο Διευθυντής της αρμόδιας για θέματα προσωπικού
οργανωτικής μονάδας με αναπληρωτή Διευθυντή Οργανωτικής Μονάδας της Εταιρείας.
- Ένας εκπρόσωπος των εργαζομένων, που ορίζεται, με
τον αναπληρωτή του, από την Συνδικαλιστική Οργάνωση, με βάση το πεδίο ισχύος της Συλλογικής Σύμβασης
Εργασίας και την υπό εκδίκαση υπόθεση. Σε περίπτωση
που η συνδικαλιστική οργάνωση στην οποία ανήκει ο
παραπεμπόμενος δεν έχει ορίσει εκπρόσωπο ή σε περίπτωση που ο παραπεμπόμενος δεν ανήκει σε κάποια
συνδικαλιστική οργάνωση, συμμετέχει ως τρίτο μέλος
ο εκπρόσωπος των εργαζομένων στο Διοικητικό Συμβούλιο της Εταιρείας.
Το Π.Π.Σ. εκδικάζει σε πρώτο βαθμό όλες τις πειθαρχικές υποθέσεις που επισύρουν τις ποινές των περιπτώσε-
ων Β, Γ, Δ και Ε του άρθρου 28 του παρόντος Κανονισμού
και επιβάλλει όλες τις προβλεπόμενες πειθαρχικές ποινές
του ίδιου άρθρου με ανάλογη μετατροπή του κατηγορητηρίου, όταν απαιτείται από την εξέταση των πραγ-
ματικών περιστάσεων.
Το Π.Π.Σ. συγκαλείται από τον Πρόεδρο αυτού και
λειτουργεί με ευθύνη της αρμόδιας, για θέματα προσωπικού οργανωτικής μονάδας, η οποία εξασφαλίζει και
τη γραμματειακή του υποστήριξη, σε συνεργασία με τη
Διεύθυνση της Νομικής Υπηρεσίας της εταιρείας, που
οφείλουν να αποστέλλουν άμεσα τα απαραίτητα έγγραφα. Το Π.Π.Σ. συνεδριάζει έγκυρα όταν είναι παρόντα
τουλάχιστον δύο από τα μέλη του.
δ. Το Δευτεροβάθμιο Πειθαρχικό Συμβούλιο (Δ.Π.Σ.)
Το Δ.Π.Σ. συγκροτείται με απόφαση του Δ.Σ. της εταιρείας και αποτελείται από τέσσερα μέλη του Δ.Σ. της
Εταιρείας, και έναν εκπρόσωπο των εργαζομένων που
ορίζεται με τον αναπληρωτή του από την συνδικαλιστική
οργάνωση και εκδικάζει τις εφέσεις κατά των αποφάσεων του Πρωτοβάθμιου Πειθαρχικού Συμβουλίου και του
Διευθύνοντος Συμβούλου.
Πρόεδρος του Δ.Π.Σ. είναι ο Πρόεδρος του Δ.Σ. και
τούτου μη υπάρχοντος ο Διευθύνων Σύμβουλος της
Εταιρείας ή ο νόμιμος αναπληρωτής του. Στη σύνθεση
του Δ.Π.Σ. δεν μετέχει ο Διευθύνων Σύμβουλος εφόσον
μετείχε στο Πρωτοβάθμιο Πειθαρχικό Συμβούλιο. Το
Δ.Π.Σ. συνεδριάζει έγκυρα όταν είναι παρόντα τουλάχιστον τρία από τα μέλη του. Σε περίπτωση ισοψηφίας
υπερισχύει η ψήφος του Προέδρου. Το Δ.Π.Σ. επιβάλλει
όλες τις προβλεπόμενες στο άρθρο εικοστό ένατο πειθαρχικές ποινές με ανάλογη μετατροπή του κατηγορητη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
ρίου, όταν απαιτείται από την εξέταση των πραγματικών
περιστάσεων.
ε. Οι αποφάσεις του Π.Π.Σ. και του Δ.Π.Σ. λαμβάνονται με την απόλυτη πλειοψηφία των παρόντων μελών,
ενώ σε περίπτωση ισοψηφίας υπερισχύει η ψήφος του
Προέδρου. Σε κάθε περίπτωση η απόφαση λαμβάνεται
εφόσον ψηφίσουν υπέρ της δύο τουλάχιστον μέλη του
αρμόδιου Πειθαρχικού Συμβουλίου.
Η αρμοδιότητα εκείνων που ασκούν πειθαρχική δικαιοδοσία κατά τα παραπάνω είναι αμεταβίβαστη. Ο
Διευθύνων Σύμβουλος μπορεί να συγκροτεί επιτροπή
η οποία θα τον συνεπικουρεί στο έργο αυτό.
Ο Διευθύνων Σύμβουλος της εταιρείας έχει δικαίωμα,
με αιτιολογημένη απόφασή του, να απομακρύνει από
τη θέση του, βάζοντας σε διαθεσιμότητα, κάθε μισθωτό που έγινε αντικείμενο πειθαρχικής δίωξης, εφόσον η
παραμονή του κρίνεται είτε ασύμφορη για την υπηρεσία
εξαιτίας του είδους του παραπτώματος, είτε αποτελεί
εμπόδιο στη διεξαγωγή της πειθαρχικής ανάκρισης. Η
θέση σε διαθεσιμότητα δεν μπορεί να υπερβεί το δίμηνο,
μετά την πάροδο του οποίου, αν η πειθαρχική διαδικασία
δεν έχει περατωθεί, ο μισθωτός επιστρέφει αυτοδίκαια
στη θέση του. Σε εξαιρετικές περιπτώσεις, με απόφαση
του Δ.Σ. της Εταιρείας, η θέση σε διαθεσιμότητα μπορεί
να επεκταθεί μέχρι έξι (6) μήνες. Κατά τη διάρκεια της
διαθεσιμότητας ο μισθωτός έχει όλα τα υπηρεσιακά του
καθήκοντα, εκτός από αυτά που του έχουν αφαιρεθεί
με την απόφαση διαθεσιμότητας και λαμβάνει το ήμισυ
των αποδοχών του. Ο χρόνος της διαθεσιμότητας δεν
αφαιρείται από το χρόνο υπηρεσίας.
Άρθρο Τριακοστό
Ένδικα Μέσα
1. Επιτρέπεται η άσκηση έφεσης ενώπιον του Δευτεροβάθμιου Πειθαρχικού Συμβουλίου για τις ποινές των
περιπτώσεων Β (με πρόστιμο άνω των 5 ημερών), Γ και
Δ του άρθρου.
2. Ο Διευθύνων Σύμβουλος έχει δικαίωμα να ασκεί
έφεση σε κάθε περίπτωση.
3. Η έφεση ασκείται εντός 5 εργάσιμων ημερών από
την κοινοποίηση της απόφασης στον ελεγκτέο υπάλληλο με την οποία επιβάλλεται η ποινή. Η εμπρόθεσμη
άσκηση της έφεσης αναστέλλει την εκτέλεση της ποινής.
4. Η έφεση εκδικάζεται εντός 60 ημερολογιακών ημερών. Αναβολή της εκδίκασης σε ημερομηνία που δεν
μπορεί να απέχει περισσότερο από 5 εργάσιμες ημέρες
μπορεί να δοθεί μόνον μία (1) φορά για οποιονδήποτε
λόγο. Η απόφαση του εφετειακού οργάνου εκδίδεται
υποχρεωτικά εντός επτά (7) εργασίμων ημερών από τη
συνεδρίαση και είναι τελεσίδικη.
5. Η εκτέλεση της ποινής δεν μπορεί να αρχίζει πριν
από την παρέλευση του χρονικού διαστήματος που προβλέπεται για την άσκηση έφεσης.
6. Το εφετειακό όργανο δεν έχει δικαίωμα επιβολής
ποινών μεγαλύτερων από αυτές που έχουν επιβληθεί.
7. Δικαίωμα αναψηλάφησης κατά τελεσίδικων αποφάσεων του Δ.Π.Σ., έχει κάθε εργαζόμενος που τιμωρή-
θηκε. Το δικαίωμα ασκείται εντός ενός (1) έτους από την
εκτέλεση της ποινής και αρμόδιο να την κρίνει είναι το
Δευτεροβάθμιο Πειθαρχικό Συμβούλιο. Αναψηλάφηση
απόφασης, μπορεί να ζητήσει επίσης η αρμόδια για θέματα Προσωπικού Διεύθυνση και ο Διευθύνων Σύμβου-
λος. Αναψηλάφηση ζητείται, μόνον όταν προέκυψαν για
την υπόθεση νέα κρίσιμα στοιχεία που δεν ήταν δυνατόν
να τεθούν υπόψη των Πειθαρχικών Συμβουλίων ή μετά
την έκδοση σχετικής αμετάκλητης απόφασης ποινικού
δικαστηρίου. Στην τελευταία περίπτωση η προθεσμία
για την αναψηλάφιση είναι εντός έξι (6) μηνών από την
έκδοση της παραπάνω απόφασης.
Άρθρο Τριακοστό Πρώτο
Παραγραφή - Διαγραφή
1. Τα πειθαρχικά παραπτώματα παραγράφονται: Εάν
πέρασε διετία από την ημέρα που διαπράχθηκαν ή έξι
μήνες από την ημέρα που έγιναν γνωστά στην εταιρεία
και δεν κινήθηκε πειθαρχική διαδικασία.
2. Πειθαρχικό παράπτωμα που αποτελεί συγχρόνως
και ποινικό δεν παραγράφεται πριν από την παρέλευση
του χρόνου που ορίζεται για την παραγραφή του τελευταίου. Στην περίπτωση αυτή, οι πράξεις της ποινικής δι-
αδικασίας αποτελούν λόγο αναστολής της παραγραφής
του πειθαρχικού παραπτώματος, αλλά και της όλης πειθαρχικής διαδικασίας μέχρι την τελεσίδικη περάτωση
της ποινικής διαδικασίας.
3. Πειθαρχικό παράπτωμα που οφείλεται σε ατύχημα
ή αξιόποινη πράξη, δεν παραγράφεται πριν την έκδοση
τελεσίδικης απόφασης του αρμόδιου ποινικού ή αστικού
δικαστηρίου ή την απόδοση και τον καταλογισμό της
ζημιάς από τον οικείο ασφαλιστικό φορέα.
4. Διαγράφονται αυτοδικαίως η ποινή της έγγραφης
επίπληξης μετά τρία (3) έτη, του προστίμου μετά πέντε
(5) έτη και της προσωρινής παύσης μετά δέκα (10) έτη,
εφόσον κατά το αντίστοιχο χρονικό διάστημα ο εργαζόμενος δεν τιμωρήθηκε με άλλη ποινή. Ο χρόνος για
τη διαγραφή υπολογίζεται από την εκτέλεση της πειθαρχικής ποινής. Ο πειθαρχικός φάκελος ποινής που
διαγράφεται, αφαιρείται από τον υπηρεσιακό φάκελο
του εργαζομένου, τίθεται στο αρχείο της υπηρεσίας και
δεν επιτρέπεται εφεξής να αποτελεί στοιχείο κρίσης του.
Άρθρο Τριακοστό Δεύτερο
Πειθαρχική Διαδικασία
1. Προκαταρκτική Εξέταση:
α. Η προκαταρκτική εξέταση συνίσταται στην άτυπη
συλλογή πληροφοριών και στοιχείων για το θεωρούμενο
πειθαρχικό παράπτωμα.
β. Προκαταρκτική εξέταση οφείλει να ενεργήσει κάθε
ιεραρχικά Προϊστάμενος για το προσωπικό της δικαιοδοσίας του για πιθανή πειθαρχική παράβαση.
Εάν από τα στοιχεία που θα συγκεντρωθούν κρίνει
εκείνος, που ενεργεί την προκαταρκτική εξέταση, ότι
υπάρχει λόγος πειθαρχικής διαδικασίας, υποβάλλει πλήρως αιτιολογημένη έκθεση μαζί με όλα τα συγκεντρωθέ-
ντα στοιχεία στον προϊστάμενο της ιεραρχικής μονάδας,
που έχει την πειθαρχική δικαιοδοσία.
Εάν κρίνει ότι δεν συντρέχει περίπτωση κίνησης της
πειθαρχικής διαδικασίας, τερματίζει την προκαταρκτική
εξέταση και τα στοιχεία, που έχει συλλέξει, τα αποστέλλει
αμελλητί με εισήγηση στην αρμόδια για θέματα προΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
σωπικού Διεύθυνση, η οποία εγκρίνει ή απορρίπτει την
εισήγηση και διατάσσει τη συνέχιση της πειθαρχικής
διαδικασίας.
2. Διοικητική Εξέταση:
α. Στην περίπτωση σοβαρής πειθαρχικής παράβασης,
μπορεί να ενεργηθεί η διενέργεια διοικητικής εξέτασης.
Διοικητική εξέταση ενεργεί μόνο η αρμόδια για θέματα
προσωπικού Διεύθυνση ή ειδικά προς τούτο συγκροτηθείσα από τον Διευθύνοντα Σύμβουλο Επιτροπή.
β. Για υπόθεση, που άρχισε να εκδικάζεται ήδη από
Πειθαρχικό Συμβούλιο, τη διοικητική εξέταση ενεργεί ο
υπάλληλος που ορίζεται από αυτό.
Απαραίτητη προϋπόθεση είναι εκείνος που αναλαμβάνει την ανάκριση να είναι ιεραρχικά ανώτερος ή τουλά-
χιστον του αυτού ιεραρχικού επιπέδου με εκείνον που
διώκεται.
γ. Η διοικητική εξέταση είναι μυστική, μπορεί δε να
επεκταθεί και επί άλλων παραπτωμάτων του αυτού εργαζομένου, εφόσον προκύψουν σχετικά στοιχεία κατά
την πορεία της.
δ. Εκείνος που διεξάγει τη διοικητική εξέταση μπορεί
να ενεργήσει τις εξής πράξεις:
- Αυτοψία
- Εξέταση μαρτύρων
- Πραγματογνωμοσύνη
-  Εξέταση του εγκαλούμενου και
- Συλλογή αποδεικτικών στοιχείων.
Για όλες τις παραπάνω πράξεις συντάσσεται έκθεση,
που υπογράφεται από τον ενεργούντα τη διοικητική
εξέταση.
ε. Μετά τον τερματισμό της διοικητικής εξέτασης, το
πόρισμα κατατίθεται στην αρμόδια για θέματα προσωπικού Διεύθυνση.
3. Απολογία:
α. Ενώπιον της οργανωτικής μονάδας του εργαζομένου, αλλά και πριν από κάθε επιβολή πειθαρχικής ποινής
ενώπιον του αρμόδιου Πειθαρχικού Συμβουλίου, ο εγκαλούμενος καλείται σε έγγραφη απολογία και η σχετική
πρόσκληση επιδίδεται πέντε (5) εργάσιμες ημέρες τουλάχιστον πριν την συνεδρίαση.
β. Η κλήση για απολογία επιδίδεται με απόδειξη στην
κατοικία του εργαζομένου ή στον τόπο εργασίας του.
γ. Η κλήση σε απολογία είναι έγγραφη και πρέπει να
καθορίζει με την αποδιδόμενη πράξη το πειθαρχικό
παράπτωμα που στοιχειοθετείται και την προθεσμία
υποβολής της απολογίας, που δεν μπορεί να είναι μεγαλύτερη των έξι (6) εργάσιμων ημερών. Σε περίπτωση
σπουδαίου λόγου ο απολογούμενος μπορεί να ζητήσει
παράταση τριών (3) επιπλέον εργασίμων ημερών.
δ. Η προθεσμία για απολογία μπορεί να παραταθεί μέχρι διπλάσιου χρόνου εκείνου που αρχικά καθορίστηκε,
ύστερα από αίτηση του εγκαλούμενου, που υποβάλλεται
εγγράφως και είναι σαφώς αιτιολογημένη.
ε. Ο εγκαλούμενος σε απολογία έχει δικαίωμα να ζητήσει στην απολογία του εύλογη προθεσμία για την υποβο-
λή εγγράφων στοιχείων. Η παροχή της προθεσμίας αυτής
υπόκειται στην κρίση του πειθαρχικού προϊσταμένου.
στ. Η μη εμπρόθεσμη υποβολή της απολογίας, της
οποίας η κλήση επιδόθηκε αποδεδειγμένα, δεν εμποδίζει την έκδοση απόφασης.
ζ. Μετά την υποβολή της απολογίας ή την παρέλευση
της προθεσμίας υποβολής, η πειθαρχική διαδικασία τελειώνει με την έκδοση σχετικής απόφασης.
η. Ο εγκαλούμενος δικαιούται να λαμβάνει γνώση κάθε
εγγράφου από το φάκελο της πειθαρχικής διαδικασίας.
θ. Ενώπιον του Δευτεροβάθμιου Πειθαρχικού Συμβουλίου, ο εγκαλούμενος δικαιούται να παρίσταται μετά ή
δια πληρεξουσίου δικηγόρου.
Στις συνεδριάσεις των Πειθαρχικών Συμβουλίων δύναται να κληθεί ο καταγγέλων ή αναφέρων τη σχετική
πράξη για περιπτώσεις εξύβρισης ή βιαιοπραγίας μεταξύ
εργαζομένων.
Σε περιπτώσεις παραβάσεων, με περισσότερους
εμπλεκόμενους, καλούνται και κρίνονται ταυτόχρονα
όλοι στις σχετικές συνεδριάσεις των Πειθαρχικών Συμβουλίων.
Άρθρο Τριακοστό Τρίτο
Απόφαση
1. Η πειθαρχική δίωξη τελειώνει με την έκδοση απόφασης, στην οποία αναφέρεται η απαλλαγή ή η επιβολή
πειθαρχικής ποινής.
2. Η απόφαση πρέπει να είναι σε κάθε περίπτωση
επαρκώς και πλήρως αιτιολογημένη.
3. Οι πειθαρχικές αποφάσεις εκδίδονται εγγράφως και
αναγράφονται σε αυτές:
α. Ο τόπος και ο χρόνος έκδοσης.
β. Ο τίτλος του πειθαρχικού οργάνου, που εκδίκασε
την υπόθεση.
γ. Το αποδεδειγμένο πειθαρχικό αδίκημα, ο χρόνος και
ο τόπος της διάπραξής του.
δ. Η ύπαρξη ή όχι απολογίας και προφορικής υποστήριξης.
ε. Η ομόφωνη ή κατά πλειοψηφία λήψη απόφασης.
στ. Η αθώωση του εργαζομένου ή η επιβαλλόμενη
ποινή.
4. Η κοινοποίηση των πειθαρχικών αποφάσεων γίνεται
με ευθύνη της αρμόδιας για θέματα προσωπικού Διεύθυνσης.
5. Η πειθαρχική απόφαση, εφόσον είναι εφέσιμη, επιδίδεται με απόδειξη στον εργαζόμενο που αφορά και
κοινοποιείται στην αρμόδια για θέματα προσωπικού
Διεύθυνση της Εταιρείας.
Άρθρο Τριακοστό Τέταρτο
Λύση της Εργασιακής Σχέσης
Η εργασιακή σχέση του Προσωπικού με την Εταιρεία
λύνεται στις εξής περιπτώσεις:
Α. Παραίτηση
1. Το Προσωπικό μπορεί να καταγγείλει τη σχέση εργασίας με δήλωση παραίτησής του, η οποία υποβάλλεται
ιεραρχικά, ένα μήνα τουλάχιστον προ της οριζόμενης,
στην παραίτηση, ημερομηνία αποχώρησης. Η προθεσμία αυτή δεν τηρείται μόνο στην περίπτωση κατά την
οποία υφίσταται εξαιρετικός λόγος.
2. Όταν από την αποχώρηση του παραιτούμενου Προσωπικού κινδυνεύσει η κανονική διεξαγωγή της λειτουρ-
γίας της Οργανωτικής Μονάδας, στην οποία εργάζεται ο
παραιτούμενος, ο Διευθύνων Σύμβουλος, με εισήγηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
των αρμόδιων Προϊσταμένων, δικαιούται να καθορίσει
το χρόνο αποχώρησης, κατά τρόπο ώστε να μη διαταραχθεί η κανονική λειτουργία της Εταιρείας. Σε καμία
όμως περίπτωση δεν μπορεί να παρατείνει το χρόνο
αποχώρησης του παραιτούμενου περισσότερο από ένα
μήνα μετά την οριζόμενη, στην παραίτηση, ημερομηνία
αποχώρησης.
Ο εργαζόμενος υποχρεούται να συμφωνήσει με την
τυχόν παράταση του χρόνου αποχώρησης μέχρι του
προηγούμενου ορίου. Το έγγραφο του Διευθύνοντος
Συμβούλου με το οποίο ζητείται η αναβολή της αποχώρησης του εργαζομένου μέχρι χρονικού διαστήματος
ενός μηνός, πρέπει να κοινοποιηθεί στον παραιτούμενο εργαζόμενο εντός πέντε (5) εργάσιμων ημερών από
την υποβολή της παραίτησης. Στην αντίθετη περίπτωση
υποτίθεται ότι η Εταιρεία αποδέχτηκε το χρόνο αποχώρησης που αναγράφεται στη δήλωση παραίτησης. Στις
περιπτώσεις παραίτησης δεν οφείλεται αποζημίωση.
3. Προσωπικό που δεν θα συμμορφωθεί με τις προηγούμενες διατάξεις ευθύνεται για κάθε ζημιά της Εται-
ρείας, που οφείλεται στην πρόωρη ή αντικανονική από
αυτόν εγκατάλειψη της εργασίας του.
4. Ως παραίτηση (σιωπηρά καταγγελία σύμβασης) του
Προσωπικού θεωρείται και κάθε αδικαιολόγητη αποχή
από την εργασία του πέραν των πέντε (5) συνεχών εργάσιμων ημερών.
Β. Αποχώρηση
α. Όταν συμπληρώσουν τις προϋποθέσεις λήψης σύνταξης, λόγω ορίου ηλικίας ή διαρκούς ολικής αναπη-
ρίας, από τον ασφαλιστικό φορέα κύριας ασφάλισης.
β. Σε περιπτώσεις αποχώρησης προσωπικού της Εταιρείας λόγω ορίου ηλικίας, με λήψη σύνταξης γήρατος, η
αποχώρηση επέρχεται αυτοδίκαια κατά τη συμπλήρωση
του ορίου, τηρουμένων στην προκειμένη περίπτωση των
διατάξεων της κείμενης νομοθεσίας.
γ. Αποζημίωση λόγω συνταξιοδότησης δεν καταβάλλεται, εν όλω ή εν μέρει, προ της αποχώρησης.
Γ. Απόλυση
1. Οι εργαζόμενοι απολύονται για τους λόγους που
προβλέπονται από τις διατάξεις της παραγράφου Δ του
άρθρου 28 του παρόντος.
Άρθρο Τριακοστό Πέμπτο
Γενικές διατάξεις περί οργάνωσης
του χρόνου εργασίας
1. Ο εργαζόμενος, ο οποίος χρησιμοποιείται σε καθήκοντα διαφορετικά από τα καθήκοντα της θέσης στην
οποία έχει ενταχθεί, ακολουθεί ως προς το ωράριο εργασίας και τις αναπαύσεις του, τις διατάξεις που εφαρμό-
ζονται στο προσωπικό της υπηρεσίας στην οποία απασχολείται. Εφόσον αυτός αναλάβει εκ νέου τα καθήκοντα
της οργανικής του θέσης, η απασχόληση του παρέχεται
πλέον με βάση τις διατάξεις περί χρόνου εργασίας και
ανάπαυσης της θέσης αυτής.
Στις περιπτώσεις των μετακινήσεων αυτών και αλλαγής του ωραρίου εργασίας και αναπαύσεων δεν θεμελι-
ώνεται δικαίωμα για τον εργαζόμενο, ούτε η επαναφορά
στην προηγούμενη κατάσταση μπορεί να θεωρηθεί ότι
αποτελεί βλαπτική μεταβολή.
2. Η προσέλευση κατά την έναρξη και η αποχώρηση
κατά τη λήξη της υπηρεσίας των εργαζομένων πρέπει
να πιστοποιούνται.
3. Κατά το χρόνο παραμονής του εργαζόμενου σε προκαθορισμένη θέση εντός ή εκτός υπηρεσιακού χώρου,
προκειμένου να αναλάβει υπηρεσία (εφεδρεία), αυτός
μπορεί να παρέχει προσωρινά και άλλες υπηρεσίες συναφείς προς την ειδικότητά του που καθορίζονται, κατά
περίπτωση, από τον αρμόδιο Προϊστάμενο με βάση τις
εκάστοτε υπηρεσιακές ανάγκες της Εταιρείας. Τα πιο
πάνω εφαρμόζονται και στην περίπτωση κατά την οποία
ο χρόνος εργασίας, σε δεδομένο αντικείμενο, δεν εξαντλεί το κανονικό ωράριο εργασίας του, χωρίς αυτό να
αποτελεί μεταβολή των όρων της σύμβασης εργασίας
ή να γεννά δικαιώματα για προσαύξηση ή αποζημίωση.
4. Για όλες τις κατηγορίες εργαζομένων ως χρόνος
ημερήσιας εργασίας θεωρείται:
α) Ο χρόνος εργασίας για την εκτέλεση της οποίας
υπάρχει εντολή του εργοδότη.
β) Ο χρόνος παράστασης των εκπροσώπων των εργαζομένων στις συνεδριάσεις του Διοικητικού Συμβουλίου.
γ) Ο χρόνος παράστασης του μισθωτού σε ποινικά
δικαστήρια ως κατηγορουμένου ή μάρτυρα, εφόσον η
δίκη αφορά την Εταιρεία και δεν πρόκειται για εκδίκαση
μήνυσης της Εταιρείας κατά του ίδιου.
δ) Ο χρόνος εφεδρείας, εφόσον κατά τη διάρκεια αυτής ο εργαζόμενος βρίσκεται κατ’ εντολή του εργοδότη
σε υπηρεσιακό χώρο.
ε) Ο χρόνος της εκπαίδευσης, εφόσον πραγματοποιείται μετά την πρόσληψη και δεν προβλέπεται η καταβολή
αμοιβής ή αποζημίωσης από οποιαδήποτε πηγή.
5. Σε περίπτωση πειθαρχικού ελέγχου του εργαζόμενου, αυτός απολογείται και παρίσταται στο όργανο που
ασκεί τον πειθαρχικό έλεγχο, εκτός ωραρίου εργασίας
και ο χρόνος αυτός δεν θεωρείται χρόνος πραγματικής
εργασίας.
Άρθρο Τριακοστό Έκτο
Κανονική εργασία Οργάνωση του χρόνου εργασίας
1. Οι ώρες κανονικής ημερήσιας εργασίας του κάθε
είδους προσωπικού ορίζονται σε 7 ώρες και 45 λεπτά,
και εβδομαδιαίας κανονικής εργασίας σε 38 ώρες και 45
λεπτά, με βάση την πενθήμερη εβδομαδιαία εργασία.
2. Ειδικότερα για το προσωπικό που απασχολείται
στη διεξαγωγή, εποπτεία και έλεγχο του συγκοινωνιακού έργου η ημερήσια απασχόλησή του μπορεί να εί-
ναι συνεχής ή με διακεκομμένο ωράριο, ανάλογα με τις
υπηρεσιακές ανάγκες:
α) Στην περίπτωση του διακεκομμένου ωραρίου αυτό
δεν μπορεί να μερισθεί σε περισσότερες των δύο χρονικών ενοτήτων, μεταξύ των οποίων θα πρέπει να μεσο-
λαβεί χρόνος διάρκειας το μέγιστο τεσσάρων (4) ωρών.
β) Οι ημέρες εφαρμογής του διακεκομμένου ωραρίου
δεν μπορούν να υπερβαίνουν τις τέσσερις (4) μηνιαίως
και τριάντα έξι (36) ετησίως.
3. Το χρονικό διάστημα που περιλαμβάνεται μεταξύ
της λήξης της ημερήσιας εργασίας και της έναρξης της
εργασίας κατά την επόμενη ημέρα (διακοπή εργασίας)
είναι τουλάχιστον έντεκα (11) συνεχείς ώρες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 227/07.05.2019
4. Το μεταξύ δύο διαδοχικών αναπαύσεων διάστημα
είναι κατά μέγιστο εξαήμερο.
5. Ο χρόνος παράδοσης των εισπράξεων, για τους
πωλητές εισιτηρίων, ορίζεται σε δεκαπέντε (15) λεπτά
της ώρας και διενεργείται εντός του κανονικού ωραρίου
εργασίας. Ουδεμία πρόσθετη αμοιβή καταβάλλεται για
το σκοπό αυτόν.
Άρθρο Τριακοστό Έβδομο
Αναπαύσεις
1. α) Οι αναπαύσεις όλου του προσωπικού πλήρους
ετήσιας απασχόλησης ισούται με τον αριθμό των Σαββάτων και Κυριακών του έτους.
β) Για όλο το προσωπικό της Εταιρείας ισχύουν οι εξής
αργίες: 1η Ιανουαρίου, 6η Ιανουαρίου, Καθαρά Δευτέρα,
25η Μαρτίου, Μεγάλη Παρασκευή, Μεγάλο Σάββατο, Κυριακή του Πάσχα, Δευτέρα του Πάσχα, 1η Μαΐου, Αγίου
Πνεύματος, 15η Αυγούστου, 28η Οκτωβρίου, 25η Δεκεμβρίου, 26η Δεκεμβρίου.
Οι αργίες αυτές χορηγούνται στο σύνολό τους την
αντίστοιχη ημερομηνία, δεν μεταφέρονται ως πρόσθετες αναπαύσεις, πλην των περιπτώσεων που ορίζει η
εργατική νομοθεσία και παύουν να εφαρμόζονται τυχόν
αντίθετες ρυθμίσεις. Σε περίπτωση σύμπτωσης αργίας με
ημέρα προγραμματισμένης ανάπαυσης συμψηφίζεται με
αυτήν. Εργασία κατά την ημέρα αργίας αποζημιώνεται με
βάση τα όσα ορίζει η εκάστοτε ισχύουσα Εργατική Νομοθεσία για τις επίσημες αργίες, χωρίς καμία παρέκκλιση.
2. Σε περίπτωση που η ανάπαυση συμπίπτει με ημέρα
ασθένειας, η ανάπαυση δεν μεταφέρεται.
3. Επιτρέπεται η μεταβολή των ημερών εργασίας και
ανάπαυσης ή μεταφορά της συνήθους ημέρας πραγματοποίησης της ανάπαυσης σε άλλη ημέρα, εφόσον σοβα-
ρές ανάγκες για την εύρυθμη λειτουργία της υπηρεσίας
το επιβάλλουν ή μετά από αίτηση του ενδιαφερομένου
και έγκριση του αρμόδιου οργάνου, λαμβανομένων υπόψη των αναγκών της υπηρεσίας.
Άρθρο Τριακοστό Όγδοο
Υγιεινή και ασφάλεια εργαζομένων
και χώρων εργασίας
1. Η Εταιρεία θέτει κανόνες υγιεινής και ασφάλειας με
ειδικούς κανονισμούς ασφάλειας, με εγκυκλίους, ανακοινώσεις και οδηγίες σύμφωνα με τις ισχύουσες διατάξεις
των νόμων.
2. Οι κανόνες αυτοί γνωστοποιούνται στο προσωπικό
σύμφωνα με τις διατάξεις του παρόντος Κανονισμού, σε
καμία δε περίπτωση δεν δικαιολογείται άγνοια αυτών και
η μη τήρησή τους αποτελεί, ανάλογα με τη σοβαρότητα της περίπτωσης, βαρύ ή ιδιαίτερα βαρύ πειθαρχικό
παράπτωμα.
3. Γενικές οδηγίες υγιεινής και ασφάλειας.
Ο εργαζόμενος οφείλει:
α) Να συμμορφώνεται προς κάθε γραπτή ή προφορική
οδηγία κάθε Προϊσταμένου σχετικά με τον τρόπο εργασίας και τους όρους υγιεινής και ασφαλείας.
β) Να φροντίζει για την καθαριότητα των γραφείων και
γενικά των εγκαταστάσεων της Εταιρείας και ειδικότερα
των κοινόχρηστων χώρων.
γ) Να ρίχνει τα άχρηστα αντικείμενα μέσα στα ειδικά
κιβώτια απορριμμάτων.
δ) Να μην καπνίζει σε όλους τους χώρους της εταιρείας
όπως ορίζεται από την ισχύουσα νομοθεσία.
ε) Να φροντίζει την ατομική του καθαριότητα, χρησιμοποιώντας μόνο τις ειδικές εγκαταστάσεις που διαθέτει
η Εταιρεία.
στ) Να εκτελεί πάντοτε την εργασία του με γνώμονα
την ασφάλεια, χρησιμοποιώντας όλα τα ατομικά μέσα
προστασίας, χωρίς να εξοικειώνεται με τον επαγγελματικό κίνδυνο, αλλά τηρώντας στο ακέραιο τους κανόνες
ασφαλείας.
ζ) Να αναφέρει αμέσως στον άμεσο Προϊστάμενό του
κάθε ανωμαλία ή βλάβη που παρουσιάζεται στις εγκαταστάσεις ή τον εξοπλισμό της Εταιρείας.
η) Να παρακολουθεί όλα τα σχετικά σεμινάρια σε θέματα υγιεινής και ασφάλειας που κρίνει σκόπιμα η Εται-
ρεία και να συνεργάζεται όποτε απαιτείται με τον γιατρό
εργασίας και τον τεχνικό ασφαλείας.
4. Οι προϊστάμενοι των διαφόρων τμημάτων και Διευθύνσεων οφείλουν να αναθέτουν στο προσωπικό που
έχουν στη δικαιοδοσία τους εργασία ανάλογη προς τη
σωματική και πνευματική του ικανότητα, την πείρα και
την ειδικότητά του, να επιβλέπουν την αυστηρή τήρηση των κανονισμών, διαδικασιών οδηγιών και εντολών
υγιεινής και ασφάλειας στους χώρους εργασίας, αναφέροντας ιεραρχικά κάθε απειθαρχούντα.
Άρθρο Τριακοστό Ένατο
Μεταβατικές διατάξεις
1. Μέχρι τη θέση σε ισχύ των Υπηρεσιακών Οργανισμών, σύμφωνα με τις διατάξεις του παρόντος, εξακο-
λουθούν να ισχύουν και να εφαρμόζονται οι προσωρινοί
Υπηρεσιακοί Οργανισμοί ή Οργανογράμματα.
2. Πειθαρχικά παραπτώματα που τελέσθηκαν πριν τη
θέση σε ισχύ του παρόντος Κανονισμού, κρίνονται, εντός
τριών (3) μηνών, με βάση τις προϊσχύουσες του παρόντος διατάξεις εκτός και αν οι διατάξεις του παρόντος
είναι ευνοϊκότερες για τους εργαζόμενους.
Άρθρο Τεσσαρακοστό
Τροποποίηση Κανονισμού
1. Οι διατάξεις του παρόντος Κανονισμού ισχύουν και
τροποποιούνται σύμφωνα με τις προβλεπόμενες από τη
Νομοθεσία διατάξεις.
2. Κάθε άλλος Κανονισμός καταργείται.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Απριλίου 2019
Ο Διευθύνων Σύμβουλος
ΙΩΑΝΝΗΣ ΣΚΟΥΜΠΟΥΡΗΣ

[Source: 20191100227.pdf | Tokens: 74029]